text:
Anualmente nos ta experiencia e fenomeno di Sun Outage, esta e efecto solar cu ta crea interupcion den señalnan di satellite durante oranan di dia. Esaki ta pasa na momento cu e solo ta den liña directo cu e satellite.
Di 25 pa 30 di september, clientenan cu servicio di Cable Analoog y Digital por experiencia cu cierto canalnan di television lo cay afo pa 4-7 minuut den diferente oranan entre 11or di mainta y 6or di atardi.
Esaki ta un fenomeno natural cu ta sosode dos biaha pa aña na luna di maart y september.


c: text/html

text:
ORANJESTAD– Fraccion di MEP ta trahando riba un proyecto di ley pa duna alivio na esnan cu ta paga nan fiansa di estudio bek. Esaki den forma di un ‘aftrekpost’ di inkomstenbelasting, pa duna nan un alivio pa e temporada cu nan ta paga nan fiansa di estudio bek.
KIKO E AREGLO AKI TA ENSERA?
E proposicion di MEP ta ensera cu tur esnan cu ta pagando un fiansa di estudio bek, por deduci locual nan ta pagando, te na un maximo di 10 mil florin, pa un periodo di 10 anja. Por dedusi no solamente e interes, manera ta e caso awor aki parcialmente, sino e interes y e ‘aflossing’ total, mescos cu Corsou a introdusi na fin di anja pasa. E deduccion lo bira un ‘persoonlijke last’, pues ta completamente deducible, te na maximo di 10 mil florin.
TA CONTA PA FIANSA DI ESTUDIO DI HULANDA SO?
No, e areglo aki lo conta pa TUR fiansa di estudio. Contal cu ta trata un fiansa di estudio, no ta importa unda bo a studia.
E AREGLO AKI TA CONTA PA ESNAN CU CABA DI STUDIA DEN FUTURO?
No, e lo conta tambe pa esnan cu ya a caba di studia y ta pagando nan fiansa bek. Nos ta tratando pa e cambio di ley aki haya forsa retro activo te 1 di januari 2014, pa asina ora bo yena bo aangiftebiljet 2014 aki algun luna, bo por cuminsa dedusi esaki caba.
Tabata tin intentonan den pasado pa crea facilidadnan paresido, pero nan no a concretisa. Fraccion di MEP ta determina pa concretisa e areglo aki mas pronto cu ta posibel. Ta dificil pa pensa cu un persona por ta contra e areglo aki, mirando cu na Aruba tin masha hopi profesionalnan hoben cu ta cai den e categoria aki, y awor mester lucha duro pa paga nan debe di estudio, y esaki ta stroba nan pa cuminsa cu nan carera of negoshi.
“Nos mester di nos profesionalnan bek si nos kier desaroya nos economia, y pesey nos lo hasi tur lo posibel pa bin cu e ley aki, maske nos ta den oposicion”, lider di MEP Evelyn Wever-Croes a duna di conose.

robotstxt: allowed

filter: keep


text:
Mustra mi bo kaminda, SEÑOR, pa mi andá sea konforme bo bèrdat; dirigí mi kurason na ún kos so: RÈSPÈT, sin basilá, pa bo nòmber.
Salmo 86:11
Nos mester buska Dios ku intensidat, pero sin interes di loke e por hasi pa nos.
Klaro, hopi di nos a konosé Dios di e forma ei, nos tabata malu, i nos a buskE pa sanashon, nos tabata deprimí, nos a buskE pa liberashon, ets.
Pero Dios ta Dios, ainda sin milagernan, e ta Dios. Nos deber ta buskE pa e persona ku E ta, no pasó E por hasi milagernan den nos bida òf prosperá nos.
Ora nos sinti plaser di buskE solamente pa honrE, ei nos ta logra entregá nos mes kompletamente. Sin nada den kabes, nada pa nos mes ni pa un familiar, solamente E i abo den un kombersashon di amor eterno.
Ta hopi normal ku nos buska di Dios intensamente den e momentunan di nesesidat, pero si nos analisá tur kos bon, Dios ta nos nesesidat di mas grandi.
Hopi ke buska e bendishon di Dios pero tiki ke e buska e Dios Bendishoná.
BuskE intensamente i sin pidiE NADA, eksakto, NADA. E sa loke bo mester kaba, abo simpelmente adorE.
“Pordón pasó mi a buskabu ku intensidat solamente den e momentunan di nesesidat.”


text:
Kralendijk –Entidat Públiko Boneiru i spesialmente diputado Kroon ta sumamente kontentu ku e desaroyonan nobo ku último temptu ta tumando lugá na Departamento di Agrikultura, Krio di Bestia i Peska (LVV) bou di maneho di Maurice Adriaens i su trahadónan.
E diputado enkargá ku LVV sr. Pablo James Kroon konhuntamente ku Maurice Adriaens a yega na eidea pa laga ilustrátur loke ta kai bou di LVV, esta krio di bestia,plantamentu i peska riba un muraya na e entrada parti paden di LVV.
E artista Ghislaine Monte a pinta un mural ku un diseño moderno ku ta reflehá e tareanan ku LVV ta enkargá kuné. Ku e akto simbóliko di un baño di shampaña diputado James Kroon den presensia di e hóben artista Ghislaine Monte, direktor di LVV Maurice Adraens i algun trahadó di LVV a desvelá e maravioso obra di arte riba e muraya na e entrada parti paden di LVV.


text:
Entrevista cu Anouska Vos over studiantenan Arubiano
Studiantenan Arubiano a jega Hulanda 2021
Entrevista cu Señor Guillfred Besaril
Studiantenan Arubiano a jega Hulanda
Studiantenan Arubiano a jega Schiphol Hulanda
Entrevista cu Señor Anthony Giel
Historia di e Faro di California na Hudishibana, Aruba
Celebracion di Pasco y Aña nobo na Aruba
Intrevista cu señor Miro Ridderstaat
Historia di “De Olde Molen” na Palm Beach
Nos prome Alto Comisario di polis desde Status Aparte
Entrevista cu señora Mena Maduro
E Storia di Faro di California


text:
Establesé un koalishon duradero
KRALENDIJK — Gezaghebber Edison Rijna, dia 7 di ougùstùs, den un karta dirigí pa lidernan di frakshon a pone algun sugerensha riba papel pa...
Telbo Kla Mobile a risibí kampionnan beisbòl hubenil Big League
KRALENDIJK—Telbo Kla Mobile ku gran honor a risibí nos kampionnan di beisbòl hubenil Big Laegue di World Baseball Federation djamars último.
Hopi atenshon pa ‘Luna Yen’
E aktividat di ‘Luna yen’ tabata e siman aki kant’i laman na Playa Pabou. Tabatin un bon asistensia atrobe. Diferente persona a riska bini...
10 Aña Fábrika di Blòki Balentina
Djabièrnè Fábrika di Blòki Balentina a kumpli 10 aña na Boneiru. Pa e okashon aki klientenan di e fábrika tabatin oportunidat pa gana un...
Phillies kampion torneo di beisbòl na Miami
E kampionnan di Phillies di e torneo anual di beisbòl hubenil U-18, a regresá kas djaluna den oranan di anochi ku e yate Le...
Waterval na Boneiru
KRALENDIJK — Tin un fenómeno interesante na momentu ku tin yobida fuerte na parti nort di Boneiru. Por mira kon waterval ta surgi for di...
19 Aña Krèsh Hardin Chikitin
KRALENDIJK — Djabièrnè 4 di ougùstùs tabata un dia grandi pa krèsh Hardin Chikitin ‘nos kas’. Dosentenan huntu ku tur mucha di e krèsh a...
Lina Soleano di fiesta
Lina soleano a kumpli 93 aña djarason. Tur di Pasadia Villa Antonia ta deseá Mama Lina hopi pasenshi, bida i salú pa ta hopi...
Edjean Semeleer ta riba lista di POR
KRALENDIJK — Edjean Semeleer, konosido kantante i empresario di desendensia boneriano, ta aparesé riba lista di e partido polítiko POR di Otmar Oduber i...
We Dare to Care a logra su meta ku Parke di...
KRALENDIJK – Presidente i fundadó di Fundashon We Dare to Care (WDTC), Davika Bissessar, na nòmber di e fundashon, ta ekspresá su gratitut na públiko general di Boneiru pa uso...


text:
Minister di Finansa Xiomara Maduro: Aruba a cumpli cu e condicionnan poni pa Conseho di Minister di Reino Gobierno ta paga 5% di recorte pasobra nos Pais tin cu bay bek na e normalidad.
Na opinion di Gobierno, Pais Aruba a cumpli cu e 3 condicionnan pa paga bek e recorte di 5% na empleadonan publico, semi-publico y di fundacionnan asina Minister di Finansa a informa durante e conferencia di prensa extra-ordinario di Gobierno di Aruba. Gobierno a presupuesta e pago den Presupuesto 2022, Parlamento a pasa e Ley di LNT y e salario di politico a keda corta cu 25%.
Gobierno di Aruba a haci tur locual ta na su alcance pa keda cla y haci e pago bek. Como Pais nos ta convenci cu nos a haci tur locual ta posibel pa cumpli cu Hulanda, pero na final si no tin oido pa esey, Gobierno di Aruba mester carga su responsabilidad propio segun Minister di Finansa Xiomara Maduro.
Despues di analisa e situacion Conseho di Minister a tuma e decision despues di a considera tur e puntonan menciona. No ta hustifica y desproporcional pa mas cu 5000 mama y tata di famia, nan entrada keda reduci den bista di e realidad. Gobierno a bay over na paga e 5% y den Presupuesto 2023 lo pone locual falta di e 12.6% pa wordo paga bek pasobra nos tin cu bay como Pais bek na normalidad segun e mandatario encarga cu Finansa Publico di nos Pais Aruba.


text:
Den nomber di Angela Dirksen Y demas famia Loopstok, nos kier a manda un gradicimiento na tur sosten y palabranan di consuelo ricibi pa cu fayecimento di
Charlene Gisella Loopstok
Miho conoci como: Chalie, Dj Chalie, Lentje, Len, Campeon
Un danki ta bai pa e bunita cooperacion cu a ricibi di Aurora/Royal Funeral Home, tur famia-, amigo-, conocir-, y cantantenan, y tur hende cu a compaña nos den e dianan y momento mas dificil den nos bida.
Boso muestra di atencion ta hopi di aprecia y
un gran sosten pa nos.
Na mes momento nos ta invita famia, bisiña-, amigo- y conocirnan pa compaña nos na Santo Sacrificio di Misa di 8 dia na misa Inmaculada Concepcion na Santa Cruz;
Diamars 13 september 2022 pa 7or di anochi.
Boso presencia ta altamente aprecia.


text:
ORANJESTAD – Despues cu e siman aki líder di MEP Evelyn Wever-Croes a wordo apunta pa representa Aruba den e comisión di Reino di Integridad, dirigencia di partido AVP a manda instruccion pa saca líder di MEP di e posicion ey. E miedo ta grandi cu Lider di MEP den e Comision ey por desenmascara tur e escandalonan di partido AVP. Ademas, partido AVP no kier tende di e leynan cu mester wordo introdusi pa controla financiamento di partidonan político, ni di screening di minister. Hustamente e leynan aki Evelyn Wever-Croes a anuncia cu e lo traha duro riba nan pa nan bin, pero no ta combini AVP, ni esnan cu ta financia AVP, pa e leynan aki bin.
Pesey AVP mester a hasi tur lo posible pa stroba e candidatura di Evelyn Wever-Croes den e comisión ey.
Y riba e ultimo dia di IPKO nan a logre. Baba Herde sin consulta, a dicidi di saca Evelyn Wever-Croes y pone Marlon Sneek, algo cu a cai manera un bom den e reunion, especialmente cerca e delegacion di Hulanda. E delegadonan di Hulanda aparentemente tabata bon na altura di e escandalonan rondo di Marlon Sneek cu accidentenan stranjo y dudoso den trafico y su incontinencia debil. Es mas, durante un combersacion entre delegadonan di Hulanda y Corsou, e ehempel ey a wordo duna como falta di integridad. Cu e decision aki Baba Herde a pone cara di henter delegacion di Aruba na berguensa. Si bo no tabata kier un hende di MEP, bo tabata tin cantidad di otro opcion, den seno di AVP mes, di persona cu no tin duda den nan integridad. Pero e escohencia pa Marlon Sneek a cai den masha mal tera. Awor ta di lubida cu Aruba ta haya leynan di integridad por lo pronto!


text:
Pa medio di esaki famia kier a gradici tur esnan
cu na un manera of otro a duna nos sosten,
consuelo y forsa
durante e tempo dificil cu e fayecimento y entiero
di nos defunto stima:
Sr Augustin Werleman
Mihor conoci como: “Gustin”, “Pachito”
Boso muestra di atencion ta di hopi aprecio y un gran sosten pa nos. Un danki na un y tur cu a manda carchi, krans, whatsapp, email y a hasi yamada nan telefonico. Un danki na e zusternan y personal di Dr. Horacio Oduber Hospitaal.
Tambe na Aurora Funeral Home pa cu su bon servicio y atencion.
Boso muestra di atenshon tabata un gran consuelo pa nos.
Na mes momento nos ta invita famia, bisiña-, amigo- y conocirnan pa compaña nos na 3 Santo Sacrificio di Misa
na misa Inmaculada Concepcion na Sta. Cruz;
dialuna 2 di september 2022 y
diaranson 14 di september 2022 pa 7:00 pm
Boso presencia ta altamente aprecia.


text:
E la laga recuerdonan super bunita atras y nos ta gradici dios pa tabata tin un tata Ehemplar- Balente y cu un curazon di oro, Nos tin un ehempel pa sigui y ta roga na dios pa ilumina nos pa sigui dilanti mane e lo tawata desea, Su enseñansanan
lo keda cu nos y Semper e lo ta den nos curazon
Francisco De Sales Quandus
(CHITO)
Na nomber di su
Tata: †Pastor Maximiliano Quandus
Mama: †Petra Maria Geerman Quandus
Mama Di Su Yiunan:
Lidia Mariana Kock
Yiunan:
Ramiro Quandus & Maria Fenanda Quandus Jimeno
Lisuri Marsdin-Quandus & †Ruben Marsdin
Lyandra Quandus
Nieto(a)nan:
Jofran Quandus
Jomiro Quandus
Lynn Quandus
Shanthale Marsdin
Nathan Violenus
Unico Bisnieto Stima:
Jayvan Quandus
Rumanan:
Dora Quandus
Rica Bertha Quandus
†Candita Quandus
†Caridad Quandus
†Jesus Rafael Quandus
†Ceferino Benito Quandus
†Sira Candita Quandus
†Petronilda Candita Quandus
Nuera y Nuero Stima Manera Yui
Maria Fernanda Jimeno
†Ruben Alfonso Marsdin
Mihor Amigo:
Randolf De Mayo
Omo y Tantanan
Primo y Primanan
Subrino y Subrinanan Na Aruba y Hulanda
Tur Swa y Cuñanan,Ihanan, Amigo y Amiganan, Su bon bisiñnan, Conocirnan y Amistadnan di mundo di Casino y Construction y demas famia: Quandus, Kock, Jimeno, Marsdin, Violenus, Geerman, Donata, Carrera, Wever, Fun, Reyes, Arends,,Vrolijk, Petrochi, Faro, Vroegindewij
Famia Rodiguez y demas famia na Cuba
Nos ta Disculpa si den nos tristeza nos por a lubida un of otro famia.
Ta keda invita pa compaña nos pa hiba nos Tata na su ultimo lugar di sosiego diabierna 15 Juli 2022 na Aurora Funeral Home di 2’or pa 4’or di atardi despues saliendo pa Santana central na Sabana Basora
Despues di entiero nos no ta ricibi bishita di condolencia na cas


text:
Kralendijk – Bista na Boneiru por keda influensia e dianan aki pa e stof di Sahara ku ta bini nos direkshon. Tin un chèns chikitu ku den e e stof di Sahara tambe tin shinishi di e volkan La Soufrière. Servisio meteorológiko ta enfatisá ku e posibilidat ku e shinishi di e volkan na e isla Karibense Sint Vincent ta yega Boneiru ta masha chikitu.
For Di 9 aprel te ku 12 aprel 2021 tabatin por lo ménos 23 eksploshon ku a tuma lugá na e volkan di La Soufrière na St. Vincent. Despues di esaki e aktividatnan a bira ménos. Dia 13 i 14 aprel tabatin 2 eksploshon grandi mas, kaminda e shinishi ku ta sali for di e volkan a alkansá un altura di 16 km. Ta ferwagt ku mas eksploshon lo sigui durante e próksimo dianan. Pa sa si e shinishi i gasnan ku ta sali lo por alkansá Boneiru mester determiná e haltura ku nan ta drenta den atmósfera i e banda ku e bientu ta supla na e nivel ei. E perspektivanan pa Boneiru ta favorabel. Segun Washington VAAC ( volcanisch ash advisory center) e mayoria di e shinishi i gasnan ta rumbo pa Afrika.
.


text:
Na Curaçao Medical Center nos tin departamentonan ku ta konsistí di un Intensive Care Unit (ICU) ku 9 kama, inkluso 3 kamber di isolashon i un Medium Care Unit (MCU) ku 9 kama, inkluso tres kamber di isolashon. Pashèntnan ku tin un malesa severo, ku a sufri un aksidente serio òf ku ta rekuperando di un operashon grandi, ta keda tratá den ICU. E funshonnan vital di e pashènt, manera respirashon, sirkulashon i konosementu mester keda monitoriá intensiviamente, sostené òf den sierto kaso asta remplasá. Kualke kambio den kondishon di e pashènt ta keda detektá mesora riba e monitòr. Asina kòntròl, opservashon i tratamentu por keda ahustá rápidamente. E Medium Care Unit ta sirbi komo un lokalidat intermedio kaminda pashèntnan ta keda risibí kuido spesialista despues di un operashon grandi òf malesa, promé ku nan wòrdu transferí pa un kamber di hòspital regular.
E tim di ICU na Curaçao Medical Center ta multidisiplinario i ta konsistí di enfermeranan spesialisá den kuido intensivo, médikonan i spesialistanan ku sa kon pa brinda kuido krítiko pa pashèntnan ku un variashon di kondishonnan médiko, kirúrgiko i troumátiko.
E departamento di ICU na Curaçao Medical Center ta un di e areanan funshonal mas krítiko di e hòspital. Nos ICU ta un area grandi steril ku un konsentrashon haltu di aparatura spesialisá, tékniko i pa monitoriá, ku ta nesesario pa pashèntnan ku ta den un kondishon krítiko.
E departamento di ICU por resultá difisil pa algun pashènt i bishitante ku por keda intimidá pa e aktividatnan, sonido, mashin, tubu i monitòr. E por ta un eksperiensia inkómodo pa bishitá un ser kerí ku ta den ICU; bo por sintibo impotente, frustrá i tristu. Staf di ICU ta komprondé bo sentimentunan i prekupashon. Nos ICU tin hopi mas tantu médiko i enfermera presente, kompará ku e kantidat di pashènt; esei ta pa segurá ku tur pashènt ta keda monitoriá di aserka.
Tratamentu i Kondishonnan
- Aparatura na Departamento di ICU
- Por ta un tempu spantoso i insigur pa abo, famia i amigunan ora boso bishitá sernan kerí den ICU ku ta keda monitoriá i sostené pa un òf mas mashin. Den ICU bo lo mira hopi pashènt ku ta konektá na un monitòr di kurason, otronan lo ta konektá na un aparato di respirashon òf na mashin di diálisis i na infus. Ser prepará pa mira hopi tubu i aparato di monitòr. Kasi tur aparatura di ICU ta hasi uso di alarma pa laga e staf médiko sa di un kambio den e kondishon di e pashènt. No ta tur alarma ta nifiká un situashon di emergensia.
- Telefòn selular
- Bo telefòn selular mester ta pagá den ICU. Nan por interferí ku aparatura eléktroniko vital pa e pashènt.
- Bishitante
- Nos tin un maneho estríkto di bishita pa sigurá bienestar di nos pashèntnan. Nos tim di ICU lo komuniká e maneho, eksigenshanan i oranan di bishita direktamente ku e promé persona di kontakto di e pashènt. Por fabor nota ku bishita ta keda limitá na persona ku e pashènt ta konsiderá komo famia imediato. Si bo ta sintibo malu òf bo ta sufri di un kondishon di salú, por fabor rekonsiderá bo bishita na ICU òf papia ku e staf di ICU tokante bo situashon promé ku bo plania un bishita.
- Higiena
- Pashèntnan di departamento di Intensive Care ta hopi vulerabel pa infekshon. Pa e motibu ei ta importante pa bishitantenan laba nan man promé ku drenta ICU pa asina prevení transmishon di infekshon.
- Regalo
- Tin restrikshon pa pèrmití akseso na aparatura médiko vital i pashèntnan. Si bo no sa kiko bo por trese, pidi staf di ICU promé ku bo plania bo bishita.
Programa i Servisionan di Intensive Care
- Guia
- Atmishon na ICU pa motibu di un malesa krítiko òf un aksidente por tin un impakto enorme riba bo bida i bo famia, tantu físikamente komo emoshonalmente. Nos ICU na Curaçao Medical Center tin un guia dediká na brinda sosten i guia na pashèntnan i nan famia. E guianan tin hopi eksperiensa i konosementu amplio di proseduranan di ICU.
- Kuido di pastoral i spiritual
- Hopi persona ta eksperiensiá pensamentunan emoshonal i spiritual ora nan tin un ser kerí den kondishon krítiko na hòspital. Nos ta brinda guia pastoral pa pashèntnan i famia ku mester di guia i sosten spiritual professional i kompashon. Tambe nos ta ofresé un espasio di trankilidat na level 1 ku ta habri 24×7 pa momentunan di reflekshon i orashon.


text:
Nos mundialmente importante firma riba abogado di India bon ku sede di Delhi ku sucursal òf na ofisina di loke ta hopi tera di tur e mundu, ofresé di promé klase i un impagabel un sirbishi leges pa inskripshon di tur e diferente tipo di empeñonan di tur e India desde e investeren di Soria di Sùit, ademas di ku esakinan sirbishi efisiente pa hopi otro teraEsaki nobo mes di instalashon di e India ta hasi seif i máxima dental di versión klase direct (LIED) den bo kier sektor ekonómiko di India pa sùit di soria di investeren, manera India ta un awor un di esnan mas popular i renewable di versión destina pa henter mundu. Te na e momento, nos bon ekspandé i aug di e firma di e lei di India yudansa pa hopi investeren stranhero pertenese na tera di tur e mundu di relashon ku rapido i madures di registro di empresa den e India, den e stat riba tur nashon. Awe riba dia di ID na India ta i ta aktivo riba e rápido i genealógiko di India e ta un kresementu ekonómiko ekivalente na ocho anual dispuesto i fomenta e polítika di ID di Gobernashon Sentral di India i vários Gobiernu Estatal di India busto negoshi (ku banda di.
sinku di e populashon mundial), ramo ainda man na obra varida i ambiente petishon pa ID su dos sèt di balor ta relevante mundial di bon desaroyo di komersio marítimo i fásil aksesibilidat di e ID un dama bunita abundantemente di India pa e sektor ekonómiko. Na nòmber di investeren corant, nos abogado di e grupo di manera efisiente por yuda pa e rápido informacion di un empresa den e India na e manera pa hasi ID na vários India pa e sektor ekonómiko kla automatic i di gobernashon di fruta. Awe riba dia kasi tur e prinsipal i aug pa e sektor ekonómiko di India ta habrí riba e ID pa hasi negoshi na India den sektor spesífiko, na un lugá di tur e pais Na piar e potencial di soria di sùit di e investeren, ku por ofresé content jurídica i un sirbishi di sosten pa inskripshon den un di e forma buská di un empresa, incluyendo e sosiedat di akuerdo limitá, sosiedat anonimo, join entre di empeñonan, totalmente di akuerdo limitá (LLP) di empeñonan, sucursal i ofisina di loke, etc.


text:
ORANJESTAD, Aruba 06 augustus
Pa facilita e proseso di entrega di e resultado di test haci di covid-19, DVG a traha riba un health app pa localnan.
Entrante awe 6 di augustus ta pidi tur local cu ta bay test na Centro Dignostico of na Test Center Hospital pa registra prome cu nan yega via e link http://aruba.dvgapp.org
Sigui e siguiente proceso:
REGISTER, por registra via facebook of Google (Gmail) si tin esaki y si no tin niun di dos por register cu un email adress.
Register tur bo datos y lo bo ricibi un email pa verifica bo account. Usa un email adress cubo tin acceso na dje inmediato y si e verification email tarda tira un bista den junk mail tambe.
Despues di haya e verification email y bo verifica bo ta sigui pa "no travelers added" bota primi riba +
Scohe pa "New registration local y yena tur informacion di e persona cu ta bay test, mayor cu tin yiu menor di edad por registra e yiu bo su accound.
Por ultimo ta primi "add Aruba Heath app to home screen" y bo ta registra completamente.
Atraves di e app bo persona lo ricibi e resultado di bo test haci riba e dia ey. Si e test ta uno negativo bo lo no ricibi ningun yamada di DVG.
Si e test ta positivo bo persona lo wordo yama pa DVG pa sigui nos instruccionan.


text:
team aruba
-
Los Angeles 2028
Shete atleta local a ricibi nan Beca Olimpico
Diaranson mainta den e sala di SSA na Dakota, Comite Olimpico Arubano, seis atleta local a firma e Beca Olimpico…Read More »
-
Cali Valle 2021
Na caminda pa Cali2021
๐๐ ๐๐๐ฆ๐ข๐ง๐๐ ๐ฉ๐ ๐ ๐๐ฎ๐๐ ๐จ๐ฌ ๐๐๐ง๐๐ฆ๐๐ซ๐ข๐๐๐ง๐จ ๐๐ฎ๐ฏ๐๐ง๐ข๐ฅ๐๐ฌ ๐๐๐๐ ๐ง๐ ๐๐๐ฅ๐ข Vice president di COA, Ivan Ng a habri e anochi…Read More »
-
News
Wanda Broeksma President nobo
Wanda Broeksema a keda eligi como e Presidente nobo di Comite Olimpico Arubano. Diahuebs anochi durante e Asamblea General di…Read More »
-
News
Uniforma a wordo desvela
Comite Olimpico Arubano a desvela nan uniform deportivo pa e Weganan Olimpico di Tokyo 2020 E companรญa Totto cu a…Read More »
-
News
Tokyo ta na caminda!
Olimpiada di Tokyo ta na caminda! Ekipo Aruba a haya un bario anfitrion na Tokyo, cu yama Arakawa City. Ban…Read More »
-
News
Tokyo 2020
Awe riba e fecha 23 di juli 2020 ta falta net 1 anja pa e Weganan Olimpico di Tokyo 2020…Read More »
-
News
Ekipo di Sailing a jega Aruba
Ekipo di World Sailing IQ Foil a yega Aruba. Team Aruba den e deporte di sailing ta cla pa cuminsa…Read More »
-
News
Pre-seleccion Tokyo 2020
Conoce e pre-seleccion di Aruba cu ta den pleno preparacion pa e Weganan Olimpico TOKYO 2020. Na vispera di e…Read More »
-
News
Pre-seleccion Tokyo 2020
Conoce e pre-seleccion di Aruba cu ta den pleno preparacion pa e Weganan Olimpico TOKYO 2020. Na vispera di e…Read More »
-
News
Shanayah Howell bek na Aruba
Atleta elite di bikecross, Shanayah Howell a regresa Aruba Cu dos medaya di Plata conkista den e competencia di UCI…Read More »


text:
Den e fin di siman cu ta tras di lomba, a tuma lugar e di 21 accion di limpiesa di costa, beach y rifnan. E evento anual aki a conta cu alrededor di 700 participante y a saca un gran cantidad di desperdicio, laga door di hende, sea conciente of inconcientemente, cual ta causa un impacto negativo riba medio ambiente. Un total di 33 grupo, parti na diferente areanan strategico cu tin mas necesidad di atencion, a sali diasabra y diadomingo y a kita sushedad pa tira na lugar di tratamento di sushi.
CAMPAĆA DI CONCIENTISACION:
Organisadornan di e Aruba Reef Care 2015, Castro Perez y Franchesca Heinze ta mira atras riba un otro exitoso campaƱa di concientisacion cu ta tuma luga henter aƱa largo y ta culmina cu e accion nacional di limpiesa ultimo. Durante henter aƱa voluntarionan asocia cu Aruba Reef Care Foundation ta trece atencion di e necesidad di proteccion di medio ambiente, pa medio di charla y lectura na scol y organisacionnan, via medionan social y tambe pa medio di documentacion di problematicanan asotando Aruba.
SUSHEDAD TA KEDA UN PROBLEMA:
E problematica di sushedad ta uno cu ta resalta. E aƱa aki atrobe por testigua na hopi areanan unda desperdicio ta afecta negativamente. Tanto pa e aspecto visual di bunitesa pa un isla turistico, e sushi cu sin pensa bo ta tira un banda of laga atras, ta causa un debalorisacion di e producto su balor. Pa flora y fauna, cual ya ta sufriendo bou perdida di areanan natural pa habri caminda pa desaroyo y clima sofocante, sushedad ta malo den tur sentido y ta afecta nan salud y calidad di bida. Por menciona por ehempel na beachnan manera Mangel Halto, Eagle y Palm Beach, unda hopi plastic y boter pero tambe bruki di baby ta ser laga atras door di hende. Na costa norte e cantidad di plastic atrobe ta masha grandi. Tur esaki ta trece atencion na e necesidad di hende pa coregi nan forma di anda cu esakinan. Reduccion di productonan indesea ora di haci compra, como tambe con ta deshaci di sushedad, lo mester ta enfoke central pa sostenibilidad a largo plazo.
GRADICIMENTO:
Organisadornan ta gradici un y tur cu di un forma of otro a yuda haci e evento aki exitoso. For di e tantisimo patrocinadornan, pa menciona esunnan mas grandi manera Aruba Tourism Authority, RBC Royal Bank, Santa Rosa, Fundacion Centro di Pesca Hadicurari, Mourik N.V, Total Services, Serlimar y tur e otronan cu a contribui, un sincero danki. E organisacionnan cu a recluta voluntario un mencion special pa boso esfuerso y sigui cu e bon trabou. Na cada participante tambe un sincero gradicimento. Organisadornan ta spera di por conta cu boso apoyo otro aƱa, cual fecha lo bira diadomingo 25 September 2016.


text:
Oranjestad-E importancia di crecemento economico ta incuestionabel. Un di e factornan cu ta stimula crecemento economico ta inversion. Specialmente inversionnan den renobacion di sietema y organisacion, uso di tecnologia den trabou y up-grading di conocemento y habilidadnan di trahadornan, ta contribui na crecemento economico rapido. E maneho aki a wordo proba bez tras bez den pasado. Na Merca desempleo a baha, productividad a crece, exportacion a crece, desaroyo general ta sumamente optimista despues di hopi aña di preocupacion. E maneho di stimula e economia mas grandi di mundo cu inversionnan financia door di gobierno, a haci cu economia di Merca ta crece atrobe. E confiansa den economia mericano tambe ta bek. Na Europa nos ta wak un desaroyo net contrario. Door di austerisacion severo e inversionnan a cay enormente y door di esey crecemento economico a cay. Pio ainda pasobra e paisnan europeo ta cumpra for di otro, ora tur a bay austerisa y cumpra menos di otro, tur a sinti e efecto negativo. Awor aki den tur pais europeo ta grita pa inversion. Hasta Union Europeo mes a anuncia un programa di inversion di mas cu 300 biyon Euro pa e benidero añanan. Tur esaki pa stimula economia di e paisnan di UE y door di esey crea trabou y mehora e clima economico.
E CASO DI ARUBA
Na Aruba ta e partido AVP so a sigui e maneho di stimula nos economia. Tur otro partido den y pafo di parlamento tabata y ainda kier austerisa pisa, sin wak consecuencia pa nos economia y pa pueblo. Gobierno di AVP a stimula nos economia door di usa placa di caha di gobierno y fia placa pa inverti den proyectonan cu ta mehora nos pais y na mes un momento a crea trabou. Asina a saca nos economia for di e abismo cu e tabata aden apenas 5 aña pasa. Den e raport di IMF cu a sali siman pasa, e desaroyo aki ta wordo describi. IMF ta mustra tambe cu mester sigui inverti y stimula nos economia. E inversion aki no tin cu bin di gobierno so. Sector priva por contribui hopi den esaki tambe. Creasion di fondonan pa hunto inversionistanan local inverti den areanan nobo di nos economia, ta un di e posibilidadnan pa inversionnan nobo.
OPORTUNIDADNAN NOBO
Banda di sigui cu e maneho di laga turismo crece den calidad y no hopi mas den cantidad, AVP ta haya cu mester crea otro oportunidadnan nobo pa inversionnan grandi y chikito. Un di e posibilidadnan mas inovativo y productivo ta e area di energia sostenibel. For di 2010 gobierno di AVP a cuminsa crea e area nobo aki. IMF den su ultimo raport ta referi na e area di inversion aki como uno cu hopi posibilidad. Profesor Vermeend di Hulanda ta conseha gobierno pa inverti mas den e area aki y den resto di economia. Banda di esaki gobierno di AVP lo crea incentivonan nobo pa inversion local y internacional, door di renoba nos sistema di belasting pa haci’e mas atractivo pa inverti den Aruba. Tambe gobierno di AVP lo dedica mas area sumamente atractivo pa inversionnan nobo den diferente tereno. Areanan manera di e waf na Playa cu lo bini disponibel despues di kita tur e edificionan bieuw. E area di Barcadera cu ya ta existi pero cu e waf nobo lo bira mas atractivo. E area unda e refeneria ta awor aki lo por wordo destina pa actividadnan industrial nobo. Y finalmente e areanan banda di e RingWeg nobo cu lo wordo construi. E maneho ta pa haci inversion nobo atractivo door di un clima fiscal nobo y door di destina areanan pa actividadnan nobo. Haciendo esaki gobierno ta stimula inversionnan nobo, pa crea trabou nobo y entrada nobo pa nos pais. Pasobra ta asina Aruba ta crece y nos tur ta bay dilanti.


text:
Diaranson mainta e ex minister Otmar Oduber hunto cu su abogado a presenta na oficina di Lands Recherche na Vondelaan...Read more
Ta bay ta di tres aña cu Fundacion Parke Arikok lo bay tene e competencia di fotografia pa e comunidad...Read more
Tisa LaSorte cu ta directora di AHATA durante un entrevista a duna di conoce cu e caminda cu tin dilanti...Read more
Diaranson mainta sindicato di hospital ABV a reuni cu minister di salubridad unda a trece e preocupacion dilanti di e...Read more
Segun Randa Baroud Mama di e dos Muchanan a dicidi di trece e otro banda di medaya pa dilanti. E...Read more
Diahuebs atardi dilanti di Hospital un mama preocupa a yama conferencia pa splica den prensa kico a pasa cu su...Read more
Nicauris cu ta studiante di SPO na Santa Cruz den klas 1a a duna un splicacion na masnoticia di nan...Read more
Rino Hermans di Departamento di Calamidad Aruba a comenta cu nos a cera un 2021 sin menasa di Horcan y...Read more
Diaranson mainta trahadornan di KIA a pone trabou plat hunto cu nan sindicato TOPA y SEPPA debi na disgusto grandi...Read more
Mr. Fingal na SPO Santa Cruz durante un entrevista cu masnoticia.com a splice su persona hunto cu mr. Lopez ta...Read more
Den 2021 un di e casonan grandi pa City Inspector tabata e dam di Moko unda holor desagradabel tabata sali...Read more
Presidente di sindicato SIMAR sra Josephine Albertus durante un entrevista cu Masnoticia a splica cu dialuna nan a manda un...Read more
Robby Rosel relacionista publico di City Inspector a duna di conoce durante un entrevista cu pa 2021 den su totalidad...Read more
Innovacion y tecnologia ta sigui desaroya su mes den Departamento di Asunto Social. Cu e meta pa brinda comunidad un...Read more
Directora di Biblioteca Nacional sra Astrid Britten a expresa cu 2021 tabata un aña particular pa nan debi na e...Read more
Janelle Artsen ta un Pedagogisch Consulent na Fundacion pa nos Muchanan a splica poco cu ta trahando abase di derechonan...Read more
Diaranson mainta e.o Casa Cuna tambe su personal a sali pafo un rato pa demostra nan mal contento relaciona cu...Read more
Sindicato di Polis SPA a reuni cu su miembronan na POVA relaciona cu e 12.6 %. E presidente di SPA...Read more
Sarah Quita Offringa a regresa Aruba for di siman pasa y a regresa for di Francia unda tabatin e competencia...Read more
Francis Lacle di Lean on me Aruba Foundation cu tin e proyecto di Shower on Wheels durante un entrevista a...Read more


text:
Khloé Kardashian no a permiti pa coronavirus bira un strobacion pa celebra en grande su cumpleaño number 36. Kylie Jenner tabata esun encarga pa organisa e fiesta na honor di su ruman mayor na su mansion nobo na Los Angeles, California. E empresaria a organisa un party yen di luho y extravagancia na su cas, unda famia y amigonan mas cercano tabata invita. E tema principal di e celebracion tabata Khloé mes, cu a comparti comentario y potretnan riba su rednan social.
E color ros a sobresali den tur e espacionan, cu un cantidad di blaas di mesun color y areglonan di flor flotando den e swimming pool, cu a pone e atmosfeer den e luga. Den e fiesta tabatin mondkapjes cu cara di Khloé, boternan di hand sanitizers, stations di cuminda y una mesa di cos dushi color ros, un slide inflable cu e cara di e modelo y di mes un bolo impresionante.
Riba su Instagram por a lesa cu e detayenan di su fiesta di cumpleaño tabata magico. E lista di invitado tabata chikito pero e decoracion tabata grandi. Entre e invitadonan cu a disfruta di e celebracion tabata presente e miembronan di su famia, Kris Jenner, su rumannan Rob Kardashian y Kendall Jenner. Su yiu muhe, True, e tata di e mucha, Tristan Thompson, y e cantante Rosalía.


text:
Awe nochi e cadena CBS ta transmiti e entrevista asina anticipa y explosivo cu a haya atencion mundial, unda cu Oprah Winfrey ta entrevista e Duke y Dukesa di Sussex. Den un extracto di e entrevista intimo cu e nieto di Reina Elizabeth, e prins a declara cu e tabatin temor cu e historia di su mama lo ripiti cu Meghan. “Mi preocupacion mas grandi tabata cu e historia no ripiti”, haciendo referencia na e morto tragico di su mama, cu a fayece den un accidente di auto na Paris na 1997, ora e tabata purbando su escape for di e paparazzinan.
Prins Harry y Meghan Markle a causa un teremoto cu nan decision na inicio di 2020, pa bandona nan responsabilidadnan den e seno di monarkia britanico. E duke di Sussex pa hopi tempo tabatin un relacion dificil cu e prensa sensacionalista britanico y recientemente el a declara cu e presion di e prensa tabata ‘destruyendo’ su salud mental. E prins a bisa cu e ta simplemente alivia y feliz di por ta sinta eynan band’i su casa papiando cu Oprah, mientras e tabatin e man di Meghan teni. “Pasobra mi no por ni sikiera imagina con e tabata p’e (Diana) pa atravesa den e proceso aki su so tur e añanan ey”, el a afirma.
Despues di hopi speculacion awo ta conoci cu e entrevista di Meghan Markle y prins Harry ta filma na e mansion di Gayle King na California. Inicialmente a kere cu e entrevista tan spera lo a tuma luga na nan cas na Montecito di $ 14.5 miyon, pero en realidad el a ser haci na e cas di e miho amiga di Oprah, segun The Mirror. Den e avansenan di e entrevista por a wak e pareha sinta dilanti Oprah den un patio rondona di vegetacion y pilarnan di piedra, pero poco ta loke sa mas di e cas di CBS anchor, Gayle King.


text:
MijnCN: ta inisiá ku ‘2-factor authenticatie’ entrante promé di sèptèmber
Komo ku un usuario por firma su asuntunan gubernamental di su kuenta di MijnCN, seguridat ta para na promé lugá serka MIjnCN. P’esei ta sigurá datonan na diferente manera. Mundialmente seguridat sibernétiko ta birando un punto di atenshon mas i mas importante. P’esei entrante promé di sèptèmber 2022 ta bira nesesario pa tur usuario aktivá e ‘2-Factor Authenticatie’ di nan kuenta di MijnCN.
Si e usuario ya kaba a aktivá e ‘2-Factor Authenticatie’ pa asuntunan di e servisio Asuntunan Sosial i Labor (SZW), no mester hasi esaki di nobo pa asuntunan di BelastingdienstCN. Pa mas informashon òf pa yudansa ku aktivashon di e ‘2-Factor Authenticatie’ di bo kuenta di MijnCN, wak riba www.mijncn.nl/inloggen. Aki bo ta haña splikashon amplio i tambe un vidio di instrukshon.
Na yanüari 2021 a lansa MijnCN. MijnCN ta e plataforma ‘online’ pa servisionan gubernamental na Hulanda Karibense. Habitante i empresa por regla su asuntunan fásil, seif i rápido serka e servisionan afiliá. BelastingdienstCN tabata e promé servisio riba e plataforma, riba kua awor por hasi deklarashon di ‘Inkomstenbelasting’, ABB i ‘Loonheffing’. E servisio di Asuntunan Sosial i Labor tambe ya ta ofresé servisionan ku ‘2-Factor Authenticatie’ riba e plataforma.
MijnCN: fásil, seif i rápido


text:
Kontraloria a dun'un man i gana kurasonnan durante CURA DOET
Dia 9 di mart 2018 boluntarionan di personal di Kontrolaria a partisipá pa di promé biaha na e aktividatnan di CURA DOET. Huntu a skohe pa e proyekto di Skol Avansá Amador Nita.
Na e skol aki e boluntarionan a fèrf un barak kaminda ta duna lès. Tantu paden komo pafó di e barak a keda di fèrf bèrdè.
E direktor i e direktor athunto di e skol tabata hopi kontentu ku e aporte di e boluntarionan i e resultado final. Segun e direktor: “Koló ta trese alegria. Bèrdè ta koló di speransa. Un trabou hasí ku amor pa nos hóbenan. Ta fundeshi pa progreso!”
E boluntarionan di Kontraloria a eksperensiá e dia aki komo unu positivo i nan ta kontentu ku di e forma aki nan por a kontribuí ku komunidat i hubentut di Kòrsou en partikular.


text:
Resientemente Representashon di Hulanda na Willemstad a risibí bishita di Margo Groenewoud i Ergün Erkocu; ámbos persona ta konektá na Universidat di Kòrsou. Nan a duna trahadónan di Representashon di Hulanda un presentashon sumamente interesante tokante nan aktividatnan investigativo, tantu esnan aktual komo esnan ku mester tuma lugá ainda. Serka Margo ta trata di digitalisashon di herensia, a base di un aserkamentu transnashonal – en partikular Karibense – ku entre otro ta resultá den database digital ku materia históriko ku ta fásilmente aksesibel i ku enseñansa tambe por benefisiá di dje.
Ergün a presentá un seri di proyekto di estudio ku hopi bia tabata relashoná ku mehorashon di e ambiente laboral i di bibienda na Kòrsou, solushonnan pa problemátika di planifikashon urbano i di medio ambiente i outosufisiensia. Alabes tin e posibilidat ku por trata e resultado di e proyektonan di estudio aki internashonalmente.
Den nan aserkamentu kolaborashon ta para sentral; ku stakeholder lokal, manera instansianan di investigashon den region, na Hulanda i mas aleu. E liña kòrá den nan presentashon tabata – banda di perseveransia – kon ku relativamente tiki rekurso bo por realisá e resultado máksimo pa awor i den futuro ku tin un impakto grandi riba bo komunidat.
Representashon di Hulanda ta gradisí Margo i Ergün pa nan aktividatnan positivo i relevante na benefisio di Kòrsou i otro stakeholder den Reino (i pafó) i ta deseá nan tur klase di éksito i sosten ku ehekushon di nan plannan.


text:
Kralendijk – E barku krusero Caribbean Princess ta hasiendo un asina yamá ‘Live Saving Equipment Test’ na parti nort di Klein Bonaire. Esaki ta un tèst pa wak si tur ekipo ta funshoná bon si mester evakuá hende si surgi un kalamidat. E tèst a kuminsá 10’or di mainta i ta dura te 4’or di atardi. Despues di esei e barku ta bandoná Boneiru, i bai Kòrsou bèk,” asina kapitan di haf Gunther Flanegin a splika na Radio Live 99.9 FM.
E barku kier a hasi e tèst promé den laman enfrente di aeropuerto BIA. Pero esei no tabata posibel, ya ku e lo a keda drif riba laman nèt den e zona ku ta riba ruta di avionnan ku tin di baha na aeropuerto BIA.” Flanegin a tuma kontakto ku BIA pa wak si tabata posibel pa e barku hasi e tèst na e lugá ku nan tabata ke.
Pero mirando e kantidat di buelo ku tin awe planiá pa yega BIA, no tabata posibel pa e barku hasi e tèst na e sitio ku nan tabata ke. A duna kapitan di e barku opshon pa tèst parti nort di Klein Bonaire i nan a bai di akuerdo ku esei. Caribbean Princess lo keda drif na un distansia di un mia for di kosta di Klein Bonaire.”
E barku a yega Boneiru awe djaweps mainta trempan di sorpresa. Su presensia a lanta basta pregunta ya ku debí na COVID-19 te novèmber niun barku krusero no ta bini Boneiru. Agensia di e barku a hasi petishon pa e tèst den bahia di Kralendijk, pero no tabatin palabrashon di fecha i orario. Tripulashon di un barku krusero ta obligá pa tèst sigun leinan internashonal kada 6 luna kon pa aktua na momento ku mester evakuá pasahero i wak si tur ekipo pa hasi esaki ta funshoná” segun kapitan di haf Gunther Flanegin.


text: Awe Churandy Martina a kore su promé kareda riba e distansia di 200m den e kompetensia mundial di atletismo na Daegu, Sur Korea. Den e kareda aki Churandy a sali na di sinku lugá ku tempu di 20.70 sekònde. Esaki a trese ku n’e ku Churandy no a klasifiká outomátikamente pa semifinal pero mester a warda tur kareda kaba pa wak si e ta den e tòp tres pèrdèdó nan ku mihó tempu. Den esaki Churandy a lugá di ta nèt e tres pèrdèdó ku mihó I asina pasa pa semifinal. E kareda aki lo tuma lugá awe mainta 2 di sèptèmber alrededor di 6:55am (orario lokal di Kòrsou).


text:
Minister-president Evelyn Wever-Croes a reacciona riba e anuncio di sindicatonan pa tene accion otro siman.“Mi kier sigura boso cu nos Gobierno ta haciendo nos maximo esfuerso pa stop e recorte den di dos mita di e aña aki, manera nos a bisa semper.
Nos meta ta pa entrante juli stop e recorte mensual di 5%, y pa otro aña, aña 2023, stop e recorte di 12.6% completamente. Esey kiermen cu entrante juli e aña aki, e empleado publico por bay haya su salario completo bek y entrante otro aña e por haya su vakantie uitkering tambe y sin cu mester troca esaki pa dianan liber.
Nos meta ta pa paga e 5% aki cash den man di e empleado publico. Nos a inclui e sumanan aki caba den nos presupuesto di 2022 y 2023 y nos ta den negosacion cu Hulanda riba esaki. Ta conbersacionnan dificil, pero mester bisa cu tin apertura di parti di Hulanda. Si nos logra yega na un acuerdo y Conseho di Minister di Reino aproba esaki, na juli 2022 caba nos por cuminsa paga tur empleado publico y semi-publico 100% di nan salario. Nos ta consciente di e dolor cu e recorte aki ta causando, specialmente debi na e aumento drastico di prijs debi na e guera na Ucraina. P’esey, si nos como politiconan mester sigui corta e 25%, lag’e ta asina, basta cu nos por paga empleadonan salario completo.
Otro siman cu Secretario di Estado Alexandra van Huffelen ta na Aruba, nos lo sigui delibera riba e topico aki y ohala nos por sali afor lihe. Mi ta compronde cu e sindicatonan ta preocupa y kier manifesta nan malcontento y p’esey mi kier sigura e sindicatonan cu nos ta haciendo tur lo posibel pa logra elimina e recorte entrante juli di e aña aki”, tabata declaracion di Minister-President Evelyn Wever-Croes, como reaccion riba e accionnan cu sindicatonan a anuncia pa otro siman.


text:
Oranjestad, Aruba 2 di Maart 2020:
Coronavirus disease(COVID-19) a wordo discubri na final di 2019 na China di cual tin hopi noticia over di COVID-19-virus den media. Directie Volksgezondheid Aruba ta informa riba locual ta mas importante pa sa tocante e enfermedad aki. Na Aruba NO tin caso di COVID-19.
Kiko ta e simptomanan di e enfermedad?
No ta tur hende cu tin griep, tin COVID-19.
- 82% di e casonan actual cu un diagnostico di COVID-19 tin sintoma leve cu ta similar na griep.
- 18% di e personanan ta manifesta condicion serio of critico.
Pa por papia di probabilidad di a wordo contagia cu e coronavirus, e persona mester:
- A bishita den e ultimo 2 simanan un pais of region unda tin e conoravirus circulando.
- Lo a bay den contacto cu un persona cu a wordo confirma cu COVID-19.
Paisnan cu tin riesgo grandi pa transmission activo di e coronavirus ta China, Zuid Korea, Italia, Iran y Japan.
Kico mester hasi si bo ta pensa cu bo tin e virus?
Si bo desaroya sintomanan similar na griep y recientemente a bishita un region di contagio of a bay den contacto cu un persona cu a wordo diagnostica cu e malesa COVID-19 ta recomenda pa tuma contacto telefonicamente cu bo dokter di cas y no bai personalmente na su consultorio.
Con e virus ta wordo transmiti?
E transmision di e virus ta pasa di hende pa hende via e particulanan (dropplets) di un persona cu ta sintomatico ora e tosa of niester.
Ta posibel pa traspasa e virus aunke bo no ta sinti malo?
Tin casonan raporta cu un persona cu ta contagia cu e virus y no a presenta ningun sintoma. Gran cantidad di hende cu a wordo contagia ta sinti e sintomanan leve.
No ta conosi ainda con largo e virus ta keda bibo pafor di e curpa humano.
Si un persona wordo contagia cu e virus, e persona lo no ripara esey mes. E sintomanan ta manifesta su mes te despues di algun dia (entre 2 pa 14 dia).
Bo lo por wordo contagia door di e virus un biaha mas si bo a wordo contagia caba?
Si bo a wordo contagia pa e virus caba, e ora bo no por wordo contagia di nobo. Bo sistema inmunologico ta reconoce e virus.
Con peligroso ta e virus?
No ta conosi con peligroso e virus aki ta pero di esnan cu a wordo infecta cu e virus, 3.4% a fayese. Mayoria di esnan cu a fayese tin un condicion di enfermedad existente. Mayoria di hende ta cura di e coronavirus. Di tur persona actualmente infecta mas o menos 18% a sufri cu kehonan severo.
Aki nos ta papia di hendenan unda e corona virus a wordo constata. Den realidad por tin mas hende cu a wordo infecta cu e virus y eventualmente a cura caba di e virus.
Ta existi un tratamento pa cu e virus?
Na e momento aki no tin un tratamento farmacologico of remedi oficial contra e corona virus, pero nan ta trahando riba un. E unico cos cu dokternan por hasi awor ta pa combati y alivia e sintomanan serca personanan confirma cu COVID-19, por ehempel juda personanan cu tin keho di dificultad pa hala rosea por medio di suministracion di oxygeno.
Tin un vacuna contra e virus?
Diferente organisacion incluyendo World Health Organization y e autoridadnan cientifico, ta trahando sumamento duro y investigando maneranan pa yega na vacuna y tambe metodonan pa combati y mitiga e coronavirus. Esaki lo tuma tempo prome cu e vacuna ta disponibel.
Pa cualkier informacion aditional of pregunta, por contact Directie Volksgezondheid na 522-4200 y puntra pa nos seccion di Malesanan Contagioso.


text:
Tempo: awe anochi: levemente te parcialmente nubla y generalmente seco den marduga y mayan: parcialmente nubla cu un awacero pasahero te breve.
temperatura maximo 31 grado celsius
temperatura minimo 26 grado celsius
bahada di solo : 6:51 pm
subida di solo : 6:40 am.
Biento: Modera te basta fuerte for di direccion oost; forsa 4 te 5 (20 te 39 km/ora, 11 te 21 nudo). Den dia fuerte te duro den rafaga;forsa 6 te 7 (40 te 61 km/ora, 22 te 33 nudo)
situacion general di tempo pa proximo 24 ora: humedad limita den atmosfera regional lo pone
cu desaroyo di nubianan cu por produci awacero lo ta restringi. Pa e motibo aki no ta spera
awacero di importancia den proximo 24 ora.
condicionan maritimo/ estado di lama: Un estado di lama generalmente leve te modera
na parti zuid y generalmente modera na sectornan oost te noordwest ta wordo spera den proximo 24 ora. olanan lo ta for di oost entre 3 pa 5 te 6 pia cu e olanan di mas halto na partinan oost te noordwest di costa.
aviso/ alerta: Ta sugeri operadornan di boto chikito pa bay cu cautela na partinan oost te noordwest di costa.
fenomenonan special: ningun
potencial di awacero pa proximo 24 ora:
1 mm; localmente esaki por varia.
registracion di temperatura (grado celsius) y
awacero (mm) den ultimo 24 ora (8’am pa 8’am):
airport : max 31 / min 24 / 0.6 mm
westpunt: max 30 / min 26 / 0.1 mm
sta rosa: max 31 / min 25 / 1.9 mm
pronostico di tempo pa proximo 3 dianan: parcialmente nubla cu un awacero pasahero.
biento lo ta for di direccion oost y modera te basta fuerte; fuerte te posiblemente duro den rafaga; temperatura (grado celsius) max / min lo ta: 31 / 26


text:
Búskeda di e hóben Jean Paul Kleinmoedig.
KOMUNIKADO DI PRENSA 410 /2022
1 sèptèmber 2022
Búskeda di e hóben Jean Paul Kleinmoedig.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Polis ta pidi búskeda di e hóben Jean Paul Kleinmoedig nasé na Kòrsou, di 14 aña di edat.
For di djaweps 1 di sèptèmber 2022, alrededor di 10’or e hóben aki ta for di JJIC na Kaya
Brudernan di Dongen sin pèrmit.
Jean Paul tin e siguiente deskripshon:
Haltura: 1.80 m;
Postura: delegá;
Kara: oval;
Kabei: medio krus;
Koló di kueru : maron kla;
Koló di wowo: maron.
Na momentu ku Jean Paul a bai for di JJIC e tabatin un flanèl oraño di e marka Adidas i un
slòf di marka Adidas bistí. Na e parti ariba di su brasa robes e tin un tatuahe den forma di
un korona.
Polis ta supliká tur persona ku por duna kualke informashon tokante di e hóben aki pa tuma
kontakto ku polis na number di telefòn 917 òf e number anónimo 108.


text:
Exposicion “E lens di mi wowonan” organisa pa Leo Vrolijk
Minister di Cultura Xiomara Maduro presente na
Exposicion “E lens di mi wowonan” organisa pa Leo Vrolijk
Riba Dia di Prensa a tuma luga na Biblioteca Nacional Aruba e apertura di e Exposion “E lens di mi wowonan” organisa pa e conocido baluarte den prensa arubano Sr. Anselmo Leo Vrolijk y su team. E exposicion ta consisti di potretnan capta door di e lens di wowonan di esnan cu ta traha den prensa, caminda ta mustra e miho potret di prensa den e aña anterior, un total di 15 persona ta participa cu nan potretnan den e exposicion e aña aki.
Esaki ta di 15 bes cu e exposicion aki ta wordo organisa y e aña aki e ta wordo dedica na Sr. Rudolph Haseth y Jason Isenia. Rookie of the Year a resulta Andrew Vrolijk kende a ricibi e Premio Djiespie.
E exposicion tin mas di 150 potret cu a participa den e exposicion. E exposicion lo keda pa un luna na Biblioteca Nacional na Oranjestad y un invitacion na comunidad pa bishita e exposicion aki. Minister Xiomara Maduro ta felicita y gradici Sr. Leo Vrolijk y su team pa un otro bunita exposicion, como tambe tur esnan cu a participa y a coopera pa e exposicion aki por wordo realiza un biaha mas.


text:
“MENS ERGER JE NIET LIVE” ta bay revisa e reglanan y trek lot.
Dia 13 di mei 2015 for di 7 pm – 10pm lo revisa e reglanan y trek lot pa sa ki dia ta hunga y cual color
cada grupo lo haya según e campeonato. Ta recorda algún grupo cu ainda no a confirma nan
participación, pa haci esaki liher promer cu dia 13 di Mei, sino otro teamnan cu ta riba wachtlijst lo
ocupa nan lugar. Ya e diferente grupo a cuminsa traha riba nan spandoek, uniform, borchi. Pa e gran
apertura di e campeonato di Mens Erger je Niet LIVE dia 22 di Mei.
Pa mas informacion por yama Eddie Dandlau cell:5662208
Of Chico Harms Cell. 5946862


text:
Secretario di estado Knops (Asuntonan Interno y Relacionnan di Reino) ta realisa un bishita pa cera conoci cu e tres islanan Aruba, Bonaire y Corsou for di dialuna dia 8 di januari te cu diadomingo 14 di januari 2018.
Durante su prome bishita na Aruba, Bonaire y Corsou, e secretario di estado lo cera conoci mas di cerca cu dirigentenan di e islanan y lo papia cu representantenan di sector comercial, e sector social y Organisacionnan No Gubernamental.
“Mi ta contento cu mesora na cuminsamento di 2018 mi por realisa un bishita na e parti aki di nos Reino”, segun secretario di estado Knops. “Despues di mi recien bishita na islanan ariba, mi ta haya cu ta importante pa cera conoci lihe tambe cu Aruba, Bonaire y Corsou. Mi kier uza e viahe pa mi por scucha dilanti di cua retonan e dos paisnan y e entidad publico ta para, cua ambicionnan nan tin y con nos lo por sigui duna forma na e cooperacion durante e periodo nos dilanti. Banda di esaki mi kier uza e bishitanan di trabou y e combersacionnan pa mi haya un impresion di e bida y e trabou riba e tres islanan.”
E programa di secretario di estado Knops ta cuminsa dialuna mainta dia 8 di januari na Bonaire. Diamars anochi dia 9 di januari e ta yega Corsou. Finalmente e secretario di estado ta realisa un bishita na Aruba. Aki e ta yega diahuebs dia 11 di januari den oranan di atardi.


text:
WILLEMSTAD – E echo ku Banko Sentral a hala Pèrmit di Banko di ACU aden djamars ku a pasa tabata hustifiká. Esaki korte a dikta den e huisio sumario ku e institushon di krédito koperativa pa ámtenarnan di Kòrsou a entamá djamars ku a pasa.
Serka ACU tabatin un kultura di sírkula miembronan di direktiva, pues ta nombra miembronan ku sali for di un òrgano den un otro órgano. Pues supervishon i direktiva tabata konsistí di hendenan ku kada biaha di nobo tabata kambia posishon, segun Banko Sentral.
Segun e supervisor e struktura aktual di governance di ACU no ta sirbi ku konsekuensia ku restrukturashon ta di sumo importansia pa kontinuidat di ACU i tambe un kondishon pa e mantené su pèrmit.
Den e reunion general di miembronan di 10 di yüli sinembargo no a aprobá e dokumentashon di restrukturashon ku Banko Sentral a haña asina nesesario, ku komo konsekuensia ku e rekursonan normal pa ehekuta e dokumentashon di restrukturashon ta agotá. Pesei Banko Sentral no a mira niun otro opshon ku hala e Pèrmit di Banko aden i laga korte dikta un areglo di emergensia di nobo.
Segun ACU no tin niun motibu pa intervení ku un areglo di emergensia. E direktiva ta enfatisá ku e situashon finansiero di ACU ta bon i ku Reunion general di Miembronan ta apto pa tuma desishon. E medida ta desproporshonal segun ACU.
Segun korte ta konosí ku pa basta tempu kaba ACU no por a yega na un restrukturashon manera Banko Sentral a determiná. Esei kaba ta un indikashon serio ku e organisashon di goberná interno di ACU, e governance, no ta reglá i ku a konsekuensia di esaki e interes di kasi 26.000 miembro/doñonan di kuenta ta na peliger.
E echo ku interferensia i instrukshon kontinuo di Banko Sentral pa yega na un restrukturashon no a surti e efekto deseá ainda, ta suprayá esei mas aun. E Banko tabatin e pleno derecho pa intervení, pasobra interes di akreditornan huntu ta hasi esei nesesario.


text:
Den stadhuis di Amsterdam a tuma lugar un encuentro pa e studiantenan di Curaçao y Aruba cu e aña aki ta bai cuminsa cu un estudio na un Hogeschool of Universidad na Amsterdam. Municipio di Amsterdam desde 2010 ta organisa e encuentro aki pa yama e studiantenan di e parti Caribense di Reino Hulandes bon bini na Amsterdam.
Invitadonan special tabata e Ministernan Plenipotenciario di Curaçao, St. Maarten y Aruba, cu ta respectivamente Carlson Manuel, Rene Violenus y mr. Ady Thijsen. Tambe presente tabata directora a.i. di Arubahuis drs. Glenda Hernandez y mentornan pa Amsterdam Lourdes Bramble-Tromp.
Como parti di e programa e locoburgemeester di Amsterdam Hester van Buren a yama tur e studiantenan bon bini y a bisa di ta contento cu e studiantenan a scohe pa bin biba y studia na Amsterdam. E politico a bisa cu e tin comprension pa e adaptacion cu e studiante ta pasa aden awor cu nan ta Hulanda. Pa ilustra esaki ela conta di su experencia den un intercambio estudiantil na Ecuador. ‘Como un mucha di 16 aña cu a sali for di un pueblo chiquito den e parti norte di Hulanda y hayami den un ciudad grandi cu ta Guayaquil cu ta hopi druk. Tambe ta bini acerca e clima, e custumbernan y e idioma. Door cu mi no por a papia Spaño mi tabata keda keto. Tambe mi tabata tin e impresion cu tur hende tabata tin pleito, pasobra nan ta papia hopi cu nan man. Pero esey ta nan manera di expresa nan mes, dus mi a tuma esaki over y awor mi ta ripara cu ami tambe ta papia hopi cu mi man. Finalmente mi tabata habri pa e situacion; mi a cuminsa cu e aventura aki y asina esaki a bira un experencia unico di mi bida. Mi ta spera cu esaki tambe pasa cu boso. Tambe sra. Van Buren a bisa e studiantenan cu lo bin temporada dificil, pero persisti y keda kere den bo mes. Y sa cu tin hopi hende cla pa yuda,’asina locoburgemeester Van Buren a bisa.
Tambe sra. Van Buren a papia di cera amistad pafor di bo mes un comunidad, bira miembro di un organisacion pa studiante assosacionnan deportivo of musical y mira kico tin di haci den bo bario. ‘Mi ta spera tambe cu boso tambe lo duna nos di Amsterdam algo bek y cu por laga bo “footprint” den nos ciudad. Si bo keda of bai bek. Pasobra tur hende for di tur parti di Hulanda y mundo cu a bin Amsterdam a trece nan talento, tradicion y storianan. Y esaki a haci di Amsterdam un ciudad special, colorido y bibito,’segun locoburgemeester Van Buren.
Minister Plenipotenciario Suplente di Aruba mr. Ady Thijsen a comparti cu studiantenan su experencia di a studia na Leiden y Tilburg. ‘Bo mester ta sigur kico ta bo meta. Y ora cu bo sa exacto kico ta bo meta bo mester carga bo responsabilidad como studiante. cu esaki mi kiermen studia responsabel. Bo mester busca un balansa entre studia y un bida social. Esaki a traha bon pa mi durante di mi estudio. Mi tin semper tres palabra cu mi a usa durante di mi estudio y despues den mi carera como abogado y politico. E palabranan ta Fe, determinacion y perseverancia,’ segun palabranan di Minister Plenipotenciario Suplente mr. Ady Thijsen cu tambe a desea e studiantenan hopi suerte den nan estudio.
E programa a continua na unda Tanya Fraai a entrevista diferente studiante tocante nan estudio, e razon pa a scohe pa bin studia na Amsterdam y otro topiconan interesante. E studiante di Curaçao Ian Peterson cu ta studiante economia na Universidad di Amsterdam a tena un charla den cual ela conta a base di su mesun experencia con e bida di studiante na Hulanda ta y por a duna a base di su experencia algun avisonan util pa e studiantenan nobo.
Na final e studiantenan a participa na un quiz pa mira con bon nan conocimento di Amsterdam ta, sigi pa un introduccion di diferente instancianan cu ta di importancia pa e studiantenan.


text:
Parlamentario Endy Croes: Barabbas en bes di Jesus -ORANJESTAD (AAN): Parlamentario Endy Croes ta siguiendo e desaroyo politico na Aruba hopi di cerca.
Por tuma nota desde cu e resultado di eleccion a dal cu AVP a cuminsa cu instigacion na tur manera cu e solo hecho cu nan kier ta den proximo gobierno pa logra saca Benny Sevinger for di prison y tranca tur desaroyo positivo.
Algo igual nan a logra hasi na 2009 momento cu nan a drenta gobierno alrespecto casonan contra Tico Croes e tempo aya x Lider di AVP. Asina Mike a cuminsa grita pa reconteo total, despues a grita pa reconteo di e votonan invalido y despues Mike Eman a logra pone Marisol ( MAS) y Mansur (Accion 21) na mesa pa bebe un coffee papiando di un bloke of un complot. Tur e trikinan aki a bini di AVP kende tin un solo agenda pa scapa Benny y trata na sake for di prison.
Nos ta lamenta cu dos di e partidonan chiquito ta cay den e weganan politiconan aki en bes di a para pa INTEGRIDAD. Na papiamento criyoyo tin un dicho ta bisa cu nan ta dispuesto pa bende nan alma cu diabel pa drenta gobierno.
/// Barabbas of Jesus: Benny of Candelaria?
Den testament nobo nos por lesa con e gobernador di Romanonan di provincia Judaea cu tabata un di e mihor gobernadornan di e tempo aya esta Pontius Pilatus a hañe den un situacion. Bou fuerte protesta y manifestacion orchestra pa “hoge priesters” kendenan a percura pa lanta pueblo a presenta Jesus (Nos Salvador) banda di Barabbas. Barabbas ta un ladron y criminal kende a wordo huzga caba cu pena di morto esta lo mester a wordo crusifica. Pa rasonnan di a malinforma y lanta pueblo na un manera incorecto pueblo e tempo aya a escohe pa libertad di Barabbas esta pa libera e ladron criminal Barabbas y a escohe alaves pa castiga y crusifica Jesus (Nos Salvador) cu pena di morto.
Tristo pa mira cone esaki a bay e tempo aya. No ta intension pa compara paso Bo no por compara pero den AVP nos ta mira e tendencia si cu unda Mike Eman ( mescos e hoge priesters) a influencia y lanta su votadornan pa vota pa Benny ( Barabbas) kende ta den prison y awor ta exigi pa Benny Sevinger huramente ciendo den prison mientras Robert Candelaria kende ta un pastor, un persona di iglesia, un ex hefe di polis kende ta papia di ta para pa Integridad lo mester keda pafor di Parlamento.
Asina sospechoso principal sera den KIA na santo patia lo pasa su dilanti. Ideal lo tabata ta Benny mes reconoce e daño cu e ta hasi na Pais Aruba y e berguensa cu e ta pone cada hende sinti riba e pida baranca aki y entrega un carta cu e ta distancia di posicion aki. Of si Mike ainda dado caso por pensa na un manera honrado y desente por pidi Benny pa distancia di dicho encargo.
/// Locual sigur lo bay pasa ta e ley di screening:
Locual sigur lo bay pasa ta e ley di screening. y Esaki lo tuma lugar pronto. Nos ta corda cu na October 2020 Edgard Vrolijk y Rocco Tjon a presenta e ley aki pero momento a trata esaki e votacion a sali 10-10 y e ley no a pasa. Si e ley aki a pasa awe Benny no por a bira Parlamentario paso lo a agrega un parti aden cu ta conta pa Parlamentarionan tambe. Lamentablemente AVP ( Benny mes) , Daphne y Ricardo ta esnan cu a vota contra y asina preveni e ley pa e pasa. Nos a manda e ley bek Raad van Advies cu e cambionan cu AVP-Ricardo y Daphne a propone esaki a bini bek un “dikke onvoldoende” y no por wordo trata.
Pues mientrastanto a hasi e cambionan bek manera el a wordo presenta na 2020 y a entrega esaki caba bek na Parlamento pendiente un fecha pa e wordo trata. Si Benny, Mike y AVP ta dispuesto pa pone Aruba pasa berguensa esaki no ta pa largo. E ley aki lo core cu Benny na mal ordo for di Parlamento dentro di poko. Ta cuestion di algun siman.
Parlamentario Endy Croes ta lamenta e direccion cu Lider di AVP Mike Eman y sospechoso principal sera na KIA esta Benny Sevinger kier hiba Aruba esta den un fase pa pasa den un berguensa nacional momento pa promer biaha den historia un Gobernador mester huramenta un persona cu mannan “geboei”. Only in Aruba!


text:
Análisis di krímennan di impakto haltu.
KOMUNIKADO DI PRENSA 372 /2022
2 ougùstùs 2022
Análisis di krímennan di impakto haltu.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Den e periodo di 25 pa 31 di yüli 2022, polis a registrá i a analisá e siguiente aktividatnan
kriminal.
Atrako
Den e periodo ariba menshoná tabatin tres (3) kaso di atrako.
Esakinan a tuma lugá riba respektivamente djaweps 00.30’or, djasabra 02.20’or i 00.20’or.
E sitionan tabata Kanga, Winston Churchillweg i Bermudaweg.
Ladronisia di vehíkulo
Den e periodo aki tabatin tres (3) notifikashon di ladronisia di outo.
E outonan aki a wòrdu hòrtá for di lugá di stashoná outo na e.o. Dreams Hotel i Seru
Bottelier,
Den dos kaso a bai ku un Mitsubishi Lancer i un Kia Cerato.
Kiebro den kas
Polis a registrá dos (2) kiebro den kas di kua mayoria tuma lugá 07.30’or i 20.39’or riba
djaluna i djárason.
Malechornan a penetrá dor di kibra kandal i den e otro kaso kibra bentana di e kas.
E kiebronan aki a tuma lugá den Camaliaweg, Kaya Abeha, Montaña Rey i Trinidadweg.
Kiebro den negoshi
Den e periodo aki no a registrá ningun kiebro den negoshi.
Kiebro den/na outo
Tabatin shete (7) kiebro den outo, ku a tuma lugá riba djárason, djaweps, djabièrnè i
djadumingu i mayoria a tuma lugá entre 02.00’or i 03.45’or.
E método ku mas e malechornan a usa tabata di kibra bentana di patras.
E sitionan na unda a kibra na e outonan tabata Baya Beach, Jumentoweg, Kanga, Playa
Canoa i Winston Churchillweg.
Violensia relashonal
Polis mester a atendé 6 kaso di violensia relashonal, di kua mayoria a tuma lugá durante di
henter siman.
Mayoría di e kasonan aki a tuma lugá entre 16.00’ i 17.00’or.
E áreanan kaminda ku polis mester a duna asistensia pa e tipo di violensianan aki, tabata for
di Koraalspecht te ku Souax Oost.


text:
NEW YORK, NY – Donald Trump i Paula Shugart, presidente di e Organisashon di Miss Universe a anunsiá e diferente selebridat i eksperto nan ku lo husga e kompetensia di Miss Universe 2013. E kompetensia lo tuma lugá djasabra, 9 di novèmber pa 1’or di mèrdia ora lokal di Kòrsou for di Crocus City Hall na Mosku, Russia.
E hurado nan ta:
- Steven Tyler, kantante prinsipal di Aerosmith i èks hurado di American Idol
- Chef Nobu, chef kulinario di renombre i doño di restorant nan Nobu i Matsuhisa
- Tara Lipinski, ganadó di medaya di oro den schaats i analista pa NBC na Olimpiada Invernal 2014
- Carol Alt, personahe di televishon, super modelo, aktris i autor
- Anne V, super modelo, aktris i filantropo
- Farouk Shami, fundadó di Farouk Systems, Inc. ku ta traha e produkto nan di kabei CHI
- Italo Fontana, diseñadó di oloshi nan U-BOAT
- Philip Kirkorov, selebridat Ruso


text:
ORANJESTAD, Aruba- Post Aruba N.V. ta masha contento di por celebra hubileo di nan trahado aprecia Lidia Beaumont, kende a drenta den servicio dia 3 di Juli 2007. E ta cera 10 aña trahando den servicio postal.
El a cuminsa como “Medewerker Internationale Rekeningen” y awo e ta ocupa e posicion di “Reporting Officer”. Lidia Beaumont ta un persona cu semper cla pa yuda y tuma mas responsabilidad, por confia den su capacidadnan. Banda di esaki, e ta hopi keto, reserva y hopi dedica na su trabou.
Lidia Beaumont tin hopi conocemento y semper ta busca pa sa mas. E ta un bon compañero di trabou, su coleganan a duna di conoce. Post Aruba NV ta gradici Lidia Beaumont pa tur e añanan aki di dedicacion pa sigui celebra hopi aña mas cu e compania.
A funda e compania priva Post Aruba N.V. na aña 2005. Su oficina principal ta situa na J.E. Irausquin Plein # 9 na Oranjestad y tin 2 oficina adicional na Santa Cruz y San Nicolas. Ey ta ofrece tur tipo di servicio, for di manda un envelop, te na carga pisa. Post Aruba N.V. diariamente ta yega na 42 mil adres situa tur rond di nos isla. Mas cu djis un servicio, e empleadonan atento ta percura pa tanto comunidad como sector comercial por comunica cu otro.
Pa mas informacion riba servicionan di Post Aruba N.V., bishita e website www.postaruba.com of check nan paginanan riba Facebook, cu ta Post Aruba N.V y Aruba Stamps.


text:
Pronóstiko di tempu pa Kòrsou i bisindario bálido te djabièrnè mainta 06:00 o.l., 23 di sèptèmber 2022.
Pronóstiko
Pronóstiko di tempu pa Kòrsou i bisindario bálido te djabièrnè mainta 06:00 o.l., 23 di sèptèmber 2022.
Kompilá:
djaweps 22 di sèptèmber 2022, 05:00 o.l. (09:00 UTC).
Pronóstiko
Pronóstiko di tempu pa Kòrsou i bisindario bálido te djabièrnè mainta 06:00 o.l., 23 di sèptèmber 2022.
Kompilá: djaweps 22 di sèptèmber 2022, 05:00 o.l. (09:00 UTC).
Tempu: Shelu lo ta progresivamente mas nublá ku yobidanan moderá te fuerte riba vários momento durante e próksimo 24 ora. Durante e yobidanan mas fuerte, esaki lo ta kompaña pa welek i bos.
Temperatura máksimo lo alkansá 29ºC i temperatura mínimo 23ºC.
Solo ta sali 06:25 i ta baha 18:32 o.l.
Bientu: For di direkshon nort pa nortost i suak te moderá; forsa 2 te 4 (7 te 30 km/ora, 4 te 16 nudo). Durante di yobida, ráfaga fuerte te duru; forsa 6 te 7 (40 te 61 km/ora, 22 te 33 nudo).
Situashon general: Un ola tropikal aktivo ku wer rígido asosiá kuné lo pasa serka di islanan ABC i trese mal tempu durante gran parti di dia. E promé efektonan di e sistema tropikal lo alkansá Kòrsou durante e próksimo 4 oranan i lo dura te ku djabièrnè tra’i mèrdia. Análisis di e disturbio tropikal aki ta mustra un área amplio di nubia i yobidanan desorganisá sigun ku esaki ta move den direkshon wèst aserkando Kòrsou. E yobidanan asosiá na e sistema aki lo ta di karakter moderá te fuerte den vários área di Kòrsou i lo trese molèster di awa na e sitionan mas vulnerabel. Bientu lo bini for di un direkshon generalmente nortost pa nort durante awe djaweps i lo bira pa un direkshon wèst pa sùitwèst durante di djabièrnè.
Kondishon di laman: Trankil te moderá ku altura di olanan entre 0.5 te 1.5 meter (2 te 5 pia). Durante i despues di e pasashi di e disturbio tropikal, kondishon di laman lo empeorá prinsipalmente dor di efekto di resake.
Sistemanan tropikal signifikante: E ola tropikal aktivo ku un área di preshon abou asosiá su sentro lo pasa alrededor di mei anochi serka di islanan ABC i lo sigui move wèst nortwèst riba Laman Karibe. E disturbio tropikal aki lo intensifiká i bira un siklon fuerte den e siguiente dianan sigun ku esaki drenta golfo di México konforme e rumbo proyektá. Orkan Fiona ta move den direkshon nort riba parti wèst di Atlántiko Nort. E sistema tropikal aki no ta forma un menasa pa region di Karibe.
Fenómeno spesial: Ningun.
Perspektiva te djasabra mainta: Nubianan lo bira poulatinamente ménos i aktividat di áwaseru lo mengua. Bientu lo bira di direkshon i supla for di ost.
Meteorólogo: Correa


text:
Regata di Boneiru 2017 ta habri en grande ku presentashon internashonal di Kassav’!
Despues di hopi esfuerso di parti di e organisashon di Regata por anunsiá ku KASSAV’ lo toka durante di Regata 2017. E aña aki nos ta bai selebrá Regata su di 50 aniversario den gran forma. Presentashon prinsipal (Main act). Durante e simannan ku a pasa nos a anunsiá varios artista i DJ lokal ku lo presentá durante Regata 2017, entre otro: Rincon Boyz, Gentz, Bonaire All Stars (BAS), ERA, Fenty i mas.
Pa medio di nos komunikado nos kier anunsiá ku e presentashon prinsipal lo ta na enkargo di e inventornan di zouk: Kassav’! Kassav’ lo habri Regata su di 50 edishon riba djarason 11 di òktober 2017. Despues di basta aña Kassav lo bolbe presentá nan hitnan grandi na Boneiru manera, Zouk La Se Sel Medikaman Nou Ni, Siwo, Oh Madiana i hopi mas. Kassav’ ta un banda ku nan a lanta na aña 1979 na Guadeloupe. Despues di 38 anja, Kassav’ te ainda ta e banda mas bendí di Karibe! Pa nos ta un plaser pa tin Kassav’ aki na Boneiru pa un anochi inolvidabel.
Karchi VIP
E aña aki tambe nos tin nos espasio di VIP pa nos spònsernan pero tambe pa esnan ku kier eksperensiá Regata na un manera spesial. E tarima di VIP lo ta banda di e tarima prinsipal. Esaki ta pone ku bo tin hopi bon bista riba e tarima prinsipal durante tur presentashon i bo tin mas espasio pa move i baila. Den VIP tin ‘open bar’ i lo parti pasaboka. Benta di karchi VIP ta kuminsá e siman aki i nos ta anunsiá esaki riba nos página di facebook. Importante ta pa sa ku e entrada mes pa públiko kompletu ta pòrnada pero e VIP si lo kobra p’e pa e èkstra servisio spesial ku bo ta risibí.
Nos spònsernan
Nos kier gradisí gobièrnu di Boneiru pa su sosten i tambe nos spònsernan ku ta Obersi Group komo spònser prinsipal i ku pa mas ku 30 aña ta kontribuí na Regata, Don Andres, Insel Air, Nagico, Selibon, MCB huntu ku BSure, WEB, Curoil, Rocargo, Don Andres, Mega Hit FM, Bon FM, Xpedition, TCB, Nos TV, Cactus Accounting, Budget Rent a Car, Marriott, Eden Beach, Den Laman, Budget Marine, El Tigre i BSSA. Nos ta hopi agradesido di tin nan komo partner den Regata 2017. Sin nan sosten Regata no por tabata posibel.
Rifa
Durante siman nos lo saka mas rifa di entre otro Kids Corner, Regata T-shirt i VIP-ticket riba nos página di facebook, pues keda sigui nos pa mas premio fabuloso. Pa mas informashon òf pregunta relashoná ku Regata por meil nos na: info@regattabonaire.com òf bishitá e wèpsait ofisial di Regata: www.regattabonaire.com.


text:
Preguntanan Frekuente
Pa produsí nos Alcolado Glacial tan kerí, nos ta añadí nos “fórmula AG”, mentol, alkohòl denaturalisá (96%), i kolorante bèrdè i nos ta pone nan huntu den un tanki grandi di meskla. Despues nos ta usa un pòmp di filter pa filtrá e meskla aki pa por lo ménos kuater ora. E mesklamentu, ku ta sosodé na mesun momento, ta tuma lugá komo resultado di e filtrashon aki. Unabes e Alcolado Glacial alkansá un koló kla, e por wòrdu yená ku nos filler outomátiko i e por haña e marka di Glacial ku nos mashin di etikèt.
Pa produsí e produktonan di Glacial ku ta kontené alkohòl, nos ta usa alkohòl etíliko di alta kalidat pa e produkshon di Alcolado Glacial. Esaki ta wòrdu konsiderá mas apropiá ku alkohòl isopropíliko pa uso frekuente riba kueru di hende. E ta wòrdu usá tambe den alkohòl bebibel. Sinembargo nos ta denaturalisá nos alkohòl etíliko pa hasi’é no bebibel.
No. Produktonan di Glacial ta pa uso eksterno so.
No. Nos produktonan por ta produktonan kosmétiko, alkohòl disolvente, antiséptiko i desinfektante. Ningun di nos produktonan por wòrdu kategorisá komo remedi.
E preisnan sugerí pa benta na públiko ta varia pa kada pais. Esaki debí na e derechinan di importashon, e kostonan di transporte i otro kostonan lokal. Nos ta traha di forma estrecho ku nos sosionan pa sigurá un preis korekto pasobra nos ta haña ku tur produktonan di Glacial mester ta aksesibel pa tur hende.
Por fabor klek aki pa bo wak si nos ta distribuí den bo pais. Bo por kontaktá e distribuidor spesífiko pa averiguá kua produktonan di Glacial ta disponibel den bo pais i lokalisá e tienda di mas serka banda di bo ku ta bende nan.
Our goal is to make our products as readily available in as many countries and stores as we can. Feel free to contact our distribution partner in your country to see if they can help you out.


text:
Gerononimo Goeloe ku un tempu di 10.73 sekònde ta pasa pa e siguiente buèlta den mundial di atletismo na Daegu, Sur Korea. Gerononimo tabata tin un tremendo salida den e kareda aki i tabata na promé puesto den e promé 30 meter nan. Geronimo no por a wanta e bentaha aki i a logra sali na di dos lugá den su kareda. No tabata nesesario pa Geronimo gana e kareda aki ya komo e promé tres nan den e kareda ta klasifiká outomátikamente pa e siguiente buèlta. Geronimo Goeloe su siguiente kareda ta aki ocho ora, alrededor di 8:45am (orario lokal di Kòrsou). Aki bou bo por mira e resultado ofisial.
Heat 3
27 August 2011 – 13:11
Wind: -1.3 m/s


text:
Oranjestad-Ministerio di Cultura, Oficina di Monumento y Comision Paseo Monumental ta promove nos Herencia Cultural durante Paseo Monumental IV, 2014. Durante di e Paseo, Edificio Zoutmanstraat 1, situa riba Zoutmanstraat #1 den Oranjestad, tambe ta habri su portanan for di 10’or di mainta riba diadomingo 14 di september venidero.
Informacion di Zoutmanstraat 1
Un edificio di Gobierno yama ‘Landskantorengebouw’ cu a construi na 1910-1911. Bou di supervision di ‘Dienst Openbare Werken Aruba’, e tempo ey un division di ‘Departement van Openbare Werken’ di Curaçao, gobierno a laga traha esaki. Segun Hartog, ta e Gezaghebber Beaujon mes a tuma algun obrero den servicio. E edificio ta para completamente su so y ta separa Wilhelminastraat y Zoutmanstraat. E fachadanan ta simetrico y tin un ritmico horizontal y vertical severo cu detaye cu influencia neoclasico. Riba 10 di september 1910 a pone e prome piedra y den e diario di e Gezaghebber Suplente, Sr. Hendrik Johannes Beaujon, tin nota bou di tal fecha: “Heden is de eerste steen gelegd van de in de Oranjestad gebouwd wordende nieuwe kantoorlokalen […] (Awe a pone e prome piedra pa e edificio cu lo fungi como oficina publico na Oranjestad). In den voorgevel heb ik ingemetseld een verzegelde fles inhoudende een korte oorkonde luidende als volgt.” (Den e cement di e fachada principal mi a hinca un boter conteniendo e siguiente documento). Den e diario tawatin 5 liña reserva pa skirbi e texto di tal documento, pero nunca a yena esaki. Riba diasabra 25 di maart 1911 a habri e edificio. E oficinanan publico tawata e tempo ey na rand di Paardenbaai (ta te na aña 1939 a hala e costa artificialmente). Den e edificio tawatin ubica desde 1929, tempo cu Wagemaker mester a entrega su vivienda y oficina como Gezaghebber na Marina Real, e oficina nobo di gezaghebber. Ariba e prome piso tawatin oficina di gezaghebber, registro civil y censo (te cu 1934), como tambe Ontvanger. E piso abou tawata destina pa douane. Den transcurso di aña e edificio a duna refugio na diferente departamento; asina tawatin na riba e piso abou na 1920, Postkantoor, Telegrafie (un molina tawata genera e energia necesario pa e bateria) y Havenkantoor. Riba e prome piso tawatin e oficina di Ontvanger, e hefe di Postkantoor, e ambtenaar di Ministerio Publico, registro civil y censo. Aki tambe tawata efectua acto di matrimonio y tawata trata caso di Corte, pa cual tawatin un despacho y un sala di corte. Na aña 1936 Salubridad Publico tambe a ocupa e edificio aki. Mas reciente e edificio a ubica Museo Arqueologico, siguientemente Oficina di Monumento y despues Fundacion Fondo di Monumento, Fundacion Desaroyo Educativo Comunitario y Bureau Voorlichting (BUVO).
Durante aña e edificio a conoce diferente cambio y ahustacion. E cambio mas drastico ta e trapi pa subi na e prome piso. Awendia e trapi ta na banda drechi di e galeria, mientras cu pa un periodo largo esaki tawata na banda robes, esta refleho identico. E trapinan tawata na prome instante di palo. E espacio entre e pilarnan tawata habri y tawata forma parti di e galeria.
E arkitecto Sr. Jouel Croes di ‘Croes Architecture STudio N.V.’ hunto cu su team di su oficina lo duna e recoridonan na Zoutmanstraat 1, durante di e Paseo Monumental IV 2014. Den e edificio aki lo bay ubica e Tienda di Seyo di Artesania y Oficina di UNESCO pronto.
Ministerio di Cultura, Oficina di Monumento y Comision Paseo Monumental ta invita henter e pueblo di Aruba y amantenan di monumento pa haci uzo di e oportunidad aki pa participa na e paseo monumental di e aña aki y ban apoya, duna balor na nos cultura y nos herencia cultural y cera conoci cu e tecnica den arkitectura cu a ser uza den nos monumentonan.
Warda e articulo aki y sigur por uza esaki como fuente durante Paseo Monumental IV 2014.


text:
Calabas/Kudawecha – Diasabra 30 di juli ultimo tabatin un tremendo encuentro di domino entre TEAM PARIBA LEGENDS y TEAM SERO BLANCO den e palacio di domino, e unico y mundialmente famoso Domino Square Garden, aya net n’e grens entre Calabas y Kudawecha. Un anochi c’un ambiente ameno caminda Pariba Legendstabatin e honor di estrena nan uniform nobis nobis. Por a observa tambe cu e conocido “Snor” Perez, lider di e famoso Team Snor cu nan uniform unico den mundo di domino, tambe tabata milita den Pariba Legends. Ariba e pregunta con esaki por, “Snor” a contesta cu e ta e padrino dje team Pariba Legends. Otro misterio resolvirond di e persona enigmatico aki cu tin un “vinger in de pap” den “all things domino”!
Shonnan, e bataya ta cuminsa rond 8’or di anochi y masha lihe por a ripara cu Team Sero Blanco ta lucha cu e poder di pariba! Un pusha, un wanta, pero manera nan ta bisa na Hulandes, Team Sero Blanco “is niet vooruit te branden” y no a dura mucho cu halftime ta bay aden c’un bentaha confortabel pa Pariba Legends!
Manera di custumber, Chef Han ta percura durante halftime p’e snacknan core rond na ordo y por nada! Di dos tempo ta bay aden y Pariba Legends ta sigui subi su “surplus” den e score contra Team Sero Blanco. No tur cos a bay style di “koek en ei” si den Pariba Legends. Apesar di varios “waarschuwing”, un integrante no kier compronde cu bo no por hunga domino y wak basketball ariba celular pareu! Y ata, sapato “Nike Air” blanco a cay p’e na ordo! Pero, a pesar di e inconveniencia chikito aki, e mashin di Pariba Legends ta sigui bati piedra na ordo y, cu score final di 21 – 16, ta logra duna Team Sero Blanco un “aanwijzing”: haci boso huiswerk otro biaha boso enfrenta e legendarionan di pariba si no muy pronto por cambia e nomber den Team Sapato Blanco!
Entre tanto e yega na mesa di redaccion cu tin palabracionnan ta wordo haci entre Team Snor y Pariba Legends pa tene un “final showdown” muy pronto e luna aki mes! Shonnan, keda pendiente p’e sambombaso aki; cada team a caba di gana nan wega y ta sinti cu a yega momento pa midi forsa serio cu otro, sea padrino t’ey of lag’i t’ey! Keda pendiente!


text: Dialuna mainta a drenta informe di un accidente cu hende herida na Kudawecha, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e bus di AGW no a calcula e velocidad ni e distancia y a sali dilanti e Kia Picanto biniendo for di pabao y esaki a bin dal riba e bus. Debi na e fuerte impacto e chauffeur di e Kia Picanto cu no tabata tin rijbewijs tabata keha di dolor. Na yegada di e ambulans ela nenga di haya atencion medico di e personal di ambulans. Afortunadamente ningun di e muchanan den e bus a resulta herida y mesora un otro bus a bin buscanan y hibanan nan respectivo schoolnan.


text:
KRALENDIJK – Tante Vita algun dia pasa a bai laga nos i hopi ta e reakshon ku a keda menshoná di Tante Vita.
Elton Pietersz yu di Anne-Marie i Richard Pietersz i famia tabata na mesa djasabra selebrando fecha natal di Elton.
Anne-Marie a kuminsá konta algu ku a sosodé mas o ménos 28 aña pasa. “Elton mi yu a bai ku baiskel e tempu aya na Boutique Vita pa kumpra djins, e tempu aya ta un tienda tabatin ku ta bende djins na moda. Vita manera tur hende ta yama e tienda”, Anne-Marie a konta.
Elton a sigui: ”Mi a bai ku 300 florin ku mi tabatin despues di a bende un baiskel ku “Iwan” yu di mama Uchi i mener Omberto Augustin. Momentu ku mi a yega Vita, mi a pone mi baiskel pafó i drenta e tienda. Pas algun paña i a skohe algun djins marka “Bogart”. Momentu ku mi a yega kaha pa paga, mi sorpresa tabata ku e sèn no tei. Desesperadamente mi a bandoná e tienda, despues di a splika Tante Vita ku mi a pèrdè e sèn i no por kumpra e djinsnan. Mi a subi mi baiskel i yega kas, buska tur kaminda sin haña e sèn i a konta mi mama. Mi a konta mi mama ku mi a pèrdè e sèn, sinembargo mi no a bis’é ku mi a bai Tante Vita pa kumpra paña,” Elton a konta.
Annemarie a sigui konta debí ku Elton no ta kòrdá muchu bon kon a kontinuá. Anne- Marie: ”E dia siguiente ku Elton a kontami ku el a pèrdè sèn, mi tabata skucha radio i kisas pa kasualidat mi a tende Tante Vita menshoná na radio Voz di Boneiru ku ayera tabatin un mucha hòmber riba baiskel na tienda, i e tabata leuk i mi ke pa e pasa serka mi. Mi a warda Elton yega kas i a bis’é loke mi a tende na Radio i el a bisami e tabata ayanan bèrdat i ta einan el a sinti falta di e sèn. Nos a bèl Tante Vita i el a konta ku Jaime su esposo a yega tienda i a haña 300 florin na suela dilanti porta. Debí ku Tante Vita tabata sa ku Elton a pèrdè sèn, e tabata ke a papia kuné pa tende ta kuantu sèn i entreg’é. Tante Vita a pidimi pa skirbi un karta i menshoná loke a sosodé i e montante i laga Elton bin tuma e sèn. Elton a bai serka Tante Vita tuma sèn, paga e djinsnan ku tabata kla pone den saku, i asina kontentu regresá kas,” Anne-Marie a konta. Boutique Vita tabata sera momentu di pouze di mèrdia, sinembargo el a bisa Elton pasa i e ta atendé apesar ku tienda ta sera.
Fittipaldi Pietersz: ”Mi a haña e storia di mami i Elton interesante i a skirbié pa kompartí ku otronan”.


text:
ז E prome impresion cu mi ta duna otro ta hopi importante.
ז Mi ta semper yega na ora pa mi entrevista, sigur 15 minuut prome.
ז Mi persona ta bon prepara pa mi entrevista (mi tin copia di mi CV, certificadonan, green card (si ta necesario), papel di Buena Conducta (si ta necesario), etc.
ז Mi persona lo papia cu respet durante e entrevista cu e dunado di trabou.
ז Mi persona lo bisti representabel & adecua pa un entrevista di trabou y/of solicitud.
ז Mi persona no por bay ni DPL ni tampoco solicita acompana pa ningun familiar/yiu.
ז Mi persona ta personalmente responsabel pa ta activo buscando trabou via DPL Job Center of independientemente y semper mi ta warda copia di unda mi a bay solicita pa por informa DPL Job Center di e desaroyonan.
ז Mi lo ta semper pendiente di mi telefon pa mi ta disponibel pa haya yamada di DPL Job Center y/of e dunador di trabou (number di e consulent di DPL ta cuminsa cu 521-55.. ).
ז Na momento cu un Adviseur di DPL Job Center tuma contacto cu mi y ofrece mi un trabou cu ta den e funcion desea, e Adviseur ta informa mi di e trabou, funcion y su rekisitonan. Ora mi bay solicita riba dje, ta pasobra mi a bay di acuerdo cu e orario di trabou, exigencianan, descripcion di funcion y salario di e vacatura.
. Ta mi deber como cliente pa avisa DPL inmediatamente na momento cu tin cualkier cambio den mi situacion, por ehempel: Adres, Telefon, Estado di Salud, Trabao, Biahe, etc.


text:
Skol
Pa gran parti di bo hubentut, bo mester bai skol. Bo no ta siña hopi kos, so. Na skol bo ta sera amistat tambe, bo ta partisipá den aktividat deportivo i komedia i bo por hasi hùiswèrk huntu.
Or abo ta yòn, skol ta hunga un ròl importante den bo bida. Pues ta great si bo gusta bai skol. Pero lástimamente, bo por pasa malu na skol tambe.
• Bo no gusta siña, òf bo ta hañ’e difísil?
• Bo ta drùip hopi pa eksámen òf tèst?
• Bo no tin un kaminda ketu pa hasi bo hùiswèrk?
• Bo mayornan ta ferwagt hopi di bo?
• Lo bo ke bai un otro skol? Òf bo no ke bai un otro skol?
• Bo kompañeronan di klas ta tèr bo òf laga bo un banda?
• Tin un maestro(a) di skol ku ta trata bo malu?
Ta importante pa papia di esaki. Bo no ta bo so: hopi mucha i teenager sa tin un tempu difísil na skol na sierto momentu.
Bo por yama nos tur ora: nos t’ei pa skucha bo!


text:
E promer siman di september tur e deportenan cu ta partisipa den Jani Brokke Memorial ta start sali. Manera tur anja Directiva di Fundacion Movemiento ta Bida (FMTB) ta organisa e torneo deportivo pa tur esnan cu tin 60 anja of mas . E anja aki FMTB a hanja ayudo financiero di parti CEDE Aruba y Lotto pa Deporte . Na e manera aki nos 60 plusnan por tin un evento deportivo grandi atrobe despues di 2 anja sin por a organisa esaki.
Un total di ocho ramo di deporte lo worde practica durante e dianan ei y entregamento di premio e anja aki lo ta diasabra 24 di september durante un anochi ameno di 8 pm pa 12 am unda tur hende por los pia cu bon musica manera semper di Nos Cu Nos. Esaki lo tuma lugar na Centro di Bario Dakota.
Softbal ta Diadomingo 4 di september ariba e tereno di Sabana Grandi y mescos cu anjanan anterior lo tin bataya fuerte entre e teamnan partisipante cu ta Jani’s, Boomerang, Glovers, Aruba Jrs, Surprise, J.T Tigers, Astros y Bambino. Weganan ta cuminsa pa 9.30 or di mainta. No perde ningun.
Volleyball ainda tin lugar pa tur esnan cu kier hunga cu of sin team. Volleyball lo worde hunga den Sporthal na Colegio Arubano na Oranjestad diabierna 9 di september pa 7 or di anochi.Tuma contacto cu Rudy Leysner na tel: 5942546.
Futbol e anja aki ta ariba cancha di RCA y ta tuma lugar dianan 1 y 2 di september cuminsando pa 7 or di anochi. Un y tur por bin apoya e gran hungadornan di nos futbol di antes hungando wandelvoetbal y presencia nan movementonan special cu ainda nan tin. Entrada ta gratis naturalmente. Freddy Rafini ta encarga cu esaki y si abo kier partisipa djies jama Freddy na tel 5949994.
E anja aki Biyar lo worde hunga na Fermin’s Bar na Noord dianan 3, 10 y 17 di september cuminsando pa 2 or di merdia. Si abo tambe kier partisipa ainda cu biljard anto jama Moonchi Kelly na tel 6991994. No tarda pasobra tin un maximo na hungadornan cu por partisipa.
Pa bowling manera tur anja Edna Maduro lo bai organisa esaki y lo worde hunga ariba canchanan di Eagle Bowling. E weganan lo tuma lugardianan 2 y 4 di september cuminsando 5 or di atardi .Si abo kier purba bo suerte cu e caballeronan y damanan 60 plus den bowling anto jama Edna na tel 5942433
Domino ta completamente jen caba ja cu Roy Sneek for di maart caba a cuminsa prepara su schedule cu e anja aki atrobe lo ta na Centro di Bario Noord. Dia 31 di augustus e reunion di domino na Centro di Bario Noord a tuma lugar pa 7.30 anochi. Nos amigo Roy ta puntra tur hungador pa ta presente 30 minuut promer cu wega y tene cuenta co lo worde hunga dianan 9 y 11 di september. Pa mas informacion tocante e differente weganan por jama oficina di FMTB na tel: 5868651.
Tennis e anja aki lo tuma lugar ariba e canchanan di Aruba Racquet Club entre 14 y 23 di september cuminsanda pa 7’or di anochi. Esnan cu kier partisipa por tuma contacto cu Johny Goitia na tel 7317211 of pasa serca dje na canchanan di Aruba Racquet Club. E anja aki lo hunga 80 plus den Doubles y tanto Damas y Caballeros por partisipa. Bo no mester tin partner ja cu Johny mes ta traha tur e teamnan.
Canamento lo ta den Franse Pas e anja aki y lo ta diadomingo 18 di september cuminsando mainta pa 6.30. Tur hende por partisipa y e lo dura ongeveer un ora den e dushi aire fesco di nos naturalesa. Inscripcion por hasi na oficina di FMTB pero lo no accepta mas cu 100 persona.
Directiva di Fundacion Movemento ta Bida kier a gradisi e anja aki atrobe tur esnan cu ta juda nos gratuitamente pa organisa e torneo grandi aki cu ta esun di mas grandi na Aruba. Tambe un danki grandi ta bai pa CEDE Aruba y Lotto pa Deporte pa nan ayudo financiero pa asina nos grandinan por tin nan evento deportivo di tur anja. Tur hende ta worde invita di awor caba pa bin presencia y apoya nos 60 plusnan den accion.


text:
ORANJESTAD: Diadomingo ultimo den bario di Brazil a tuma luga e Parada Cultural en conexion cu e celebracion di dia di Brazil. E aña aki ta di 10 aña cu Fundacion Chico Harms ta organisa e Parada Cultural. Na aña 2020 door di e pandemia no tabatin parada, pero e aña aki, Fundacion Chico Harms y Fundacion Pro-Cultura a sa di trece un parada yena di ambiente y musica. E parada a sali 3’or di atardi for di Centro di Bario Bazil a pasa den e cayanan di Brazil y bisindario y termina na Centro di Bario Brazil. Un total di 8 grupo, riba mil hende a participa. Minister Endy Croes, colega Minister Xiomara Maduro y Parlamentario Alvin Molina tambe a disfruta di e bunita parada celebrando cultura di Aruba. Minister Endy Croes a expresa cu tabata reina un tremendo ambiente, e bandanan musical a deleita tur esnan cu a forma parti di e parada como tambe e publico grandi na banda. Grandi y chikito a gosa di nos e celebracion cultural. E mandatario a enfatisa cu loke a resalta den e parada ta e creatividad, color y sin duda e ambiente.
Minister Endy Croes ta felicita sr. Chico Harms di Fundacion Chico Harms, Fundacion Pro – Cultura, boluntarionan y tur hende cu di un of otro forma a contribui pa haci e Parada Cultural uno asina bunita y exitoso.


text: Diamars mainta un polis a bin topa cu un accidente di trafico na e rotonde banda di F.C.C.A. mirandoi cu esaki tabata causa stagnacion den trafico e oficial a baha y regla e trafico pa asina esaki por a move y alivia e congestacion. Pa locual ta e accidente mes aki ta trata di un accidente unda cu un chauffeur a bay subi e rotonde pero su dilanti e autonan a brake diripiente y como cu e ta subiendo e rotonde no a logra para na tempo y a bay dal tras di e auto su dilanti. Afortunadamente ningun hende a resulta herida.